Doikuntzak doitzeko garaia — Eibar.ORG | Eibarko peoria\nHemen zaude: Hasiera / Blogak / Amatiño / Doikuntzak doitzeko garaia\nDoikuntzak doitzeko garaia\nAmatiño 2012/07/12 22:00\nLaurogeiko hamarkadaren hasieran, Xabier Arzalluz tarteko zen bileran, buruzagi jeltzaleak galdetu zidan: “Garatu eta garapen… azken bolada honetan ez det besterik entzuten. Ze arraio da garatu? Zer esan nahi du garapenak?”\nXabier Arzalluz. Eibar, 1977\nXabier Arzalluzentzat ez ezik, gainerako euskaldunik gehienentzat ere hitz berriak-edo ziren orain hogeita hamar urte luze “garatu” eta “garapen”. Gaur egun, ostera, nekez molda genezakeen ekonomiaren gaineko testurik hitz bi horietakoren bat lantzean behin aipatzeke.\nSasoian sasoiko lorea. Garai bakoitzari bere hiztegi aproposa dario. Hirurogeigarren hamarkadaren amaieran euskaldun arrunt gutxik zekien zer zen “aurrezki kutxa”. Hamar urte geroago “jaurlaritza” esaten ikasi genuen. Hurrengo hamarkadan “birmoldaketa”; 1990etik aurrera “berrikuntza”, 2000az geroztik “nazioarteratzea” eta azken bolada honetan, berriz, “doitu” eta “doikuntzak”.\nEz dut aspaldiotan Arzalluzen berririk. Auskalo jakin-minez dirauen edo alboan amatiño-kirkelen bat ote duen oraindik ere.… Baina, zer nahi delarik, egun hauetan behin baino gehiagotan bururatu izan zait azkoitiarraren irudia, eskuak jasota, bekozko ilunez, imintzioka eta galdezka: “hainbeste doitu eta doikuntza… ze arraio dira doitu eta doikuntza horiek?”


Auto gutxi lehen, errepideetan - Ahotsak.eus\nAuto gutxi lehen, errepideetan
25 pezeta eman zizkioten Gasteiztik etxera joateko. Dirua galdu zuen bidean, eta Aretxabaletako batek ordaindu zion autobusa. Auto gutxi zebilen errepideetan. Futbolean Errotabarriko bide bazterrean egiten zuten umetan. Bergaresa pasatzen zen, eta ikatza garraiatzen ibiltzen zen Garitano. Apartatu egiten ziren orduan. Koruetan esnedun zebilena, Patxi; jendea eramaten zuen automobilean, bueltan. Gasolina usaina hartzera hurbiltzen ziren mutikoak.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-034-011 kodeko bideoa nahi duzula aipatzea: ahotsak@ahotsak.eus\n25 pezeta eman zizkioten Gasteiztik etxera joateko. Dirua galdu zuen bidean, eta Aretxabaletako batek ordaindu zion autobusa. Auto gutxi zebilen errepideetan. Futbolean Errotabarriko bide bazterrean egiten zuten umetan. Bergaresa pasatzen zen, eta ikatza garraiatzen ibiltzen zen Garitano. Apartatu egiten ziren orduan. Koruetan esnedun zebilena, Patxi; jendea eramaten zuen automobilean, bueltan. Gasolina usaina hartzera hurbiltzen ziren mutikoak.\nGaia(k): Herria, azpiegitura » Garraioak » Autoak , Herria, azpiegitura » Garraioak » Autobusak\n-Gero etxera etorteko emun ustien dirue, billetie Bittorixaraiño pagau ustien, eta Bitorixatik etxera etorteko emun ustien, hogeta bost pezeta uste dot ziela. Hogeta bost pezeta uste dot emun ustiela, dana itteko uste dot izengo zala orduan. Eta ez dakit dirue galdu ein naban edo lapurtu ein ustien trenien edo hola, eta aillegau nitzen Bittorixara eta aiba!, dirurik ez. Eta Atxabaletako norbaitt ikusi nauen han autobusen geltokixan edo ta haretxek autobuse pagau usten eta etxeraiño etorri nitzen.\n-Auto stopik eta ez zan oindio egingo.\n-Ya-ya, keba, ondio ez euan ohituraik auto stop eitteko. Bueno, automobillek be banakia orduen, banakia. Guk, pentsaizu, Sorbonan gebitzela, ba orduen ya neuken hamar urte, beratzi-hamar urte, fubolien eitten gauen Errotabarriko kamiñuen errebueltan. Errotabarri, bat bertakua zan eta baloia berak eukitte eban han eta, eurok oso futbolzaliek zien familixa dana ta, baloia eukitten eban eta. Errebueltie hola, kamiñue, eta kamiñuen jersiakin porterixak eiñ eta kamiñuen bertan fubolien ibiltten gitzen. Eta, klaro, pasatzen zien Vergaresie, Idarreta zan orduen Vergaresie, Bergarako Altos Hornosera iketz-karriuan ibiltten zan Garitano, eta beste holakotxe kotxe galduren bat noxian behin pasauko zan. Bagekixen noiz etorri bihar zien automoillek. Eta entzun be eitten gittuen urriñetik. Baten bat etortzen zanien jersiok apartau, kamioia pasetan ikusi eta buelta.\n--Eta ala!, fubolera atzera.\n-Auzuen euen, Koruetan, gu azatzakuak eta aurrerago Korueta, eta Koruetan euen letxero Patxi, haak euken Forrotxo edo deiketan zan kotxetxo bat euken eta gero beste erdi autbus moduko traste bat erosi euen, eta ahrek eiten euen esniek ekarri, inguruko baserrittar askok emute utsien esnie berari; bueno, berari tte Etxazluzekuai be bai, Etxaluzekue ibilli zan astuaz esniek ekarten holako karrotxo bateaz eta astuaz. Gero harek itxi utsanien Patxik jarraittu auen; Patxi aurretik be bai baiña harek bueltan kalera etorten zan jentie errekauek eitten, bueltan gorutze jasoten euen bere autoboillien. Baiña akordetan naz ni ume txikiñek gitzela Patxi pasetan zanien kaletik bueltan, gu takarraran faten gitzen kamiño ondora automoillek botaten euen usaiña hartzen, gasoliña usaiña.\n-Ba nobedadia. Baakiz. Orduen bizi giñen bedar artian baiña. Ha gasoliniak botaten auen usaiña. (Barreak) Zelako gauzak.\n-Kotxian keiai usaiñ eittera, e.\n-Seguruenik keia botako auen, klaro. Baiña ha guretako zan nobedade bat\nGarraioak: autorik ez\nTolosara aitonarekin, autobusean\nLehenengo lineako autobusa Lekeition\nBizikletan Donibane Garazira eta noranahi\nAitzurrez egindako bideak


Aranzubil Argitaletxea (Alegia) Ohar Legala\nLege-oharra eta webgunea erabiltzeko baldintzei buruzko informazioa. Webgunearen titularraren identifikazio-datuak\nSozietatearen izena: ANDONI ZUBILLAGA LOPETEGI , hemendik aurrera ARANZUBIL.\nIzen komertziala: ARANZUBIL\nEgoitza soziala: Barrio Larraitz 7 2º A 20260 Alegia (Gipuzkoa).\nPosta elektronikoa: moc.liamg@lairotidelibuznara\nIzaera pertsonaleko datu-babesa. ARANZUBIL-en Pribatutasun-Politika\nErabiltzaileak ematen dituen datu pertsonalei ARANZUBILen ardurapean dagoen fitxategi batean emango zaie tratamendua, hurrengo xedeak izanik:\nARANZUBILen produktu eta zerbitzuen inguruko informazioa eman, hauekin erlazionaturiko merkataritza-komunikazioak, bai posta elektronikoz bai baliokide den beste edozein komunikabide erabiliz.\nARANZUBIL-ek, Barrio Larraitz 7 2º A 20260 Alegia (Gipuzkoa)-n helbide soziala duena eta Fitxategiaren Arduradun gisa, izaera pertsonaleko informazioaren konfidentzialtasuna errespetatzeko konpromezua hartzen du. Halaber, eragindako pertsonak ikusi, zuzendu, ezabatu eta aurka egiteko eskubide zilegiak gauzatu ahal izango ditu, aipaturiko helbidera idazki bat bidaliz.\nB-ARANZUBIL ek aldez aurretik ohartu gabe, bere Webgunean gordetako informazioa alda dezake, baita bere konfigurazioa eta aurkezpena ere.\nC-ARANZUBIL ek ENGAINAGARRIA DEN PUBLIZITATERIK EZ EGITEKO konpromezua hartzen du. Era honetan, ez dute aurreko kontsideraziorik edukiko Webgunearen atal desberdinetako edukietan zehar aurki litezkeen akats formal edota zenbakizkoak, zeinak osatugabeko mantenimendu edota eguneratze lanen ondorioz eraginak izan diren. Atal honetan adierazitakoaren baitan, ARANZUBILek akats horien berri duen bezain laister horiek zuzentzeko konpromezua hartzen du.\nD-ARANZUBIL ek BERARIAZ IDENTIFIKATU GABEKO KOMUNIKAZIO KOMERTZIALIK EZ BIDALTZEKO konpromezua hartzen du, Informazioaren Gizarteko eta Merkataritza Elektronikoko Zerbitzuen uztailaren 11ko 34-2002 Legea jarraituz. Aipatutakoa aintzat harturik, ez da komunikazio komertzialtzat hartuko ARANZUBILek BEZEROEI bidaltzen dien informazio oro, beti ere bezero eta ARANZUBILen arteko kontratuzko harremana mantentzeko helburua baldin badu, edota ezagutarazpen, formakuntza eta bezeroak kontrataturiko zerbitzuaren prestakuntzarako badira.\nE-ARANZUBIL ek ez du bere gain hartuko, erabiltzaileak Webgunera sartzean edota bertan jasotako informazioaren erabileran burutu ditzakeen aplikagarriak diren arau- betebeharren hausturen inongo erantzukizunik.\nF-ARANZUBIL ek ez du bere gain inolako erantzukizunik hartuko, hirugarren batzuei eragindako edo eragin litezkeen kalte eta hondamenei buruz, edozein izaera dutelarik eta bai edukien erabileragatik, bai Webgunean jasotako edukietatik edota dituen programetatik eratorriak izanik ere. Erabiltzeari Webgunearen bidez hirugarren batzuek eskainitako ondasun eta zerbitzu eskaintzetara bideratzen dizkioten loturak (linkak) eta hiperestekak, ez daude ARANZUBILen jabetzaren barne, ezta inolaz ere bere kontrolpean. ARANZUBIL ez da bertan agertzen den informazioaz arduradun egiten, ezta informazio horretatik eratorritako ondorioez ere.\nG-ARANZUBIL ek ez du bere gain inolako ardurarik hartuko, hirugarren batzuek egin dezaketen marka deitura, produktuen deitura eta marka komertzialen erabileraren inguruan, zeintzuek egungo Webgunean agertzen diren entitatearen jabetzaren barne ez egon arren. Era berean, ez du inolako ardurarik hartuko egungo Webguneko esteken bidez bideratzen diren webguneetako edukien zintzotasunaz, osotasunaz, egiazkotasunaz eta zilegitasunaz ere.


Gomazko paleta taldea, Gipuzkoako Herriarteko Txapelketari ekiteko prest - Uztarria (Azpeitia)\nGomazko paleta taldea, Gipuzkoako Herriarteko Txapelketari ekiteko prest\n2019ko mai. 10a, 10:10\nGaur, ostirala, jokatuko dituzte Azpeitiko palistek final zortzirenetako joaneko partidak. Anoeta izango dute aurkari, eta hango pilotalekuan izango dira norgehiagokak. Aurten ere sei pilotarik ordezkatuko dute Azpeitia Gomazko Paleta Txapelketan. Iaz txapeldunorde izan zen Azpeitia.\nAzpeitiko eta Donostiako palistak finalaren ostean. Ikusi haundiago | Argazki originala\nGaur, ostirala, hasiko da Gipuzkoako Herriarteko Gomazko Paleta Txapelketa, eta Azpeitiko palistak lehiari ekiteko prest dira. Hamasei taldek eman dute aurten lehiarako izena, eta Azpeitiak Anoetako taldearen aurka neurtuko ditu indarran final zortzirenetan. Joaneko partidak gaur jokatuko dituzte horiek, 20:45ean hasita, Anoetan. Itzulerako norgehiagokak, berriz, datorren asteburuan izango dira –ez dute eguna eta ordua zehaztu–.\nAzpeitiko gomazko paleta taldea Oier Alkortak, Eneko Martijak, Asier Egigurenek, Urtzi Lopetegik, Jabi Odriozolak eta Haritz Aranbarrik. Kanporaketetan hiru partida jokatuko dituzte horietako pilotari batzuk; banaka pilotaleku osoan, binaka frontoi osoan eta banaka zazpi koadroren barruan.\nIazko egin zen gomazko paleta txapelketaren lehen edizioa, eta Azpeitiko palistek lan ezin hobea egin zuen; izan ere, txapeldunorde titulua eskuratu zuten Donostiaren aurkako finala galduta.


Nazioarteko Kooperatiben Eguna, 2017 uztailak 1 |\n(ICA mezua atal espezifikoan)\nKooperatiben Nazioarteko Eguna 1923tik ospatzen du urtero Nazioarteko Kooperatiben Elkarteak (ICA) eta 1995az geroztik Nazio Batuen Erakundeak (NBE), uztailaren lehenengo larunbatean. Egun honen helburua kooperatiben garrantziaz ohartaraztea da, baita enpresa hauen eta Gobernuen arteko elkarlana sustatzea ere. Aurtengo ekitaldiaren leloak “kooperatibek ez dutela inor atzean uzten” azpimarratu nahi du eta gizarte integrazioan daukaten papera nabarmenduko da.\nMaría Jesús San José Lan eta Justizia Sailburuak kooperatibek Euskadin sortarazten duten enplegua areagotzeko Eusko Jaurlaritzak daukan konpromisoa berretsi egin du gaur. San Josék kooperatiben izaera “positiboa” eta euren bereizgarritasun “kualitatiboa” nabarmendu egin ditu eta arlo honetan “nazioarteko eredua” dela gogoratu egin du. “Kooperatibismoa sektore estrategikoa da eta bultzada eman nahi diogu”, agindu du Sailburuak.\nMaría Jesús San Josék Jaurlaritzak Gizarte Ekonomian duen konfidantzari buruz hitz egin du Kooperatiben Nazioarteko Egunaren bezperan. Uztailaren 1an, larunbata, ospatzen da egun hau. Prentsaurrekoan Iñigo Ucínek (Mondragon Korporazioko Presidentea) eta Rosa Lavínek (Konfekoop, Euskadiko Kooperatiben Konfederazioko Presidentea) parte hartu dute ere bai. Agerraldia Donostian burutu da Gipuzkoa delako, sailburuaren hitzetan, “kooperatibismoaren jaioterria eta gotorlekua” Espainian eta Europan.\nDatuek kooperatibek Euskadin daukaten garrantzia agerian uzten dute. 56.380 langile dute kooperatibek eta euskal ehun ekonomikoaren %6,5a. Sektore honek “indarra” mantendu du Euskadin krisialdi testuinguruan eta horren harira, San José Sailburuak gogoratu egin du kooperatibetan krisi urteetan suntsitu egin den enplegu bolumena askoz txikiagoa izan dela, sei puntu gutxiago hain zuzen ere, bestelako enpresekin alderatuz, Gizarte Segurantzako afiliazio estatistikek adiera ematen dutenez.\nAgerraldian, San José Sailburuak kooperatiben baloreak nabarmendu egin ditu, “pertsona eta gizarte helburuak” lehenesten dituztela kapitalaren gainetik, adierazi du. Enpresa hauek gobernu “demokratikoa” dutela gaineratu du, baita lurraldearekiko “lotura sendoa” ere, beti ere “pertsonen beharrizanak bermatzeko”. Sailburuak, era berean, kooperatiben baloreen artean “elkartasuna eta erantzunkizuna” ere azpimarratu ditu eta “euren autonomia eta independentzia” erakundeekiko. San Joséren arabera, kooperatibek “aberastasunaren birbanaketa” ahalbidetzen dute eta duina den kalitatezko enplegua sustatzen dute. “Kooperatibak Euskadiko ikurra dira eta nazioarteko erreferente bat, gure herrialdearen enbaxadoreak munduan”, errepikatu du sailburuak.\nLan eta Justizia Sailburuak gogoratu egin du Eusko Jaurlaritzak 2018ko bigarren lauhilekoan Kooperatiben Legearen proiektua bidaliko duela Eusko Legebiltzarrera. Legearen helburua enpresa hauei “segurtasun juridikoa” ematea da. Euren barne antolaketa erregimena erraztuko du legeak, agindu du San Josék. Sailburuak gogoratu egin du Jaurlaritzak sektorearekin partekatuko duela proiektua kontsentsuaren bila.\nEusko Jaurlaritzaren konpromisoa gizarte ekonomiarekin 2017ko aurrekontuetan islatu da. Gizarte Ekonomia Zuzendaritzak sektorearentzat estrategikoak diren sei laguntza-lerro kudeatzen ditu eta aurten 3.687.719 euroko aurrekontua dauka. Haien artean, enpresak sortu eta sustatzeko eta lurralde promoziorako programek 572.000 euro gehiago baliatuko dituzte (guztira 1.941.052 euro 2017an).\nAzkenik, María Jesús San Josék kooperatibek “kalitatezko enpleguak sor ditzaten” eskatu egin du, “gizarte desberdintasunaren igoera murrizteko” helburuarekin. Lan eta Justizia Sailarentzat bi aspektu hauek lehentasunezkoak dira eta, Sailburuaren arabera, kooperatibak arlo honetan eredugarriak dira.\nBere aldetik, Mondragon Taldeko Presidenteak, Iñigo Ucínek, kooperatibek “dauden lurraldeen ekonomia garapenean daukaten protagonismoa” azpimarratu egin du. Azaldu duenez, agerikoa da kooperatiben inguruan gizarte homogeneoagoak eratzen direla errentaren banaketari dagokionez. “Berdintasuna” lortzeko garrantzitsuak dira honelako enpresak, XXI. Mendeko gizartearen erronka nagusietako bat. Ucínek, era berean, kooperatiben izaera “demokratikoa” azpimarratu du, “pertsonen inguruan” eraikitako enpresak bait dira. Langileek modu “erreal” batean parte hartzen dute enpresaren jabegoan, kudeaketan eta emaitzetan, gaineratu du. “Apaltasunez baina ozen, kooperatibak gizarte garapenerako agente aktiboak direla aldarrikatu behar dugu”, gaineratu du.\nIñigo Ucínek kooperatiben baloreak eguneratzea eskatu du, haien artean, parte hartzea, gizarte erantzunkizuna, kooperazioa edota berrikuntza. Dena den, “autoexigentzia eta erantzukizuna” protagonistak izaten jarraitu behar dute “kooperatiben esperientzia indartzeko”. Gainera, Mondragon Taldeko Presidenteak “interkooperazioa” bultzatzearen beharra aldarrikatu du, ez bakarrik kooperatiben artean, baizik eta beste enpresa eta agenteekin ere. “Globala den testuinguru batean, elkarrekin lan egitea geroz eta garrantzitsuagoa da”, adierazi du. “Merkatua handitu egin da eta sortzen ari diren aukera berriak baliatzeko enpresen arteko interkooperazioa sustatu beharko dugu”, azpimarratu egin du Ucínek.\nEuskal Talde kooperatiboaren Presidenteak, azkenik, taldeak enpleguarekin eta integrazioarekin daukan konpromisoa berretsi egin du, nahiz eta “eraginkortasuna, produktibitatea eta mundu mailan lehiakorrak izatea” helburu nagusiak izan behar diren. Izan ere, nabarmendu egin du “bakarrik lehiakortasuna bermatuz” denboran zehar “iraunkorrak” izango diren negozioak lortu ahal direla. “Lehiakortasuna bermatzea gure etorkizuna ziurtatzeko modurik onena da”, adierazi du Ucínek.\nHonen harira, Konfekoopeko Presidentea den Rosa Lavínek kooperatiben “baloreek” krisialdiak eragin dituen “hainbat ondorio moteldu” egin dutela adierazi du, haien artean soldatetan geroz eta handiagoak diren desberdintasunak. “Kooperatibek daukaten erantzukizuna eta ardura enpresa alorra gainditzen du eta gizartean zuzen-zuzenean eragiten du. Hori dela eta, gizarte integrazioa kooperatiben balore eta printzipioen erakusgarri da”, adierazi du Lavínek. Konfekoopeko Presidenteak gogoratu egin du gizarte ekimeneko kooperatibak geroz eta garrantzitsuak direla eta integrazioa bermatzen dutela. “Egun, aurrera doan errealitate bat dira”, esan du.\nKooperatiben Nazioarteko Egunean, Konfekoopek sektoreak 2016an utzi zituen datuen irakurketa “oso positiboa” egin du. Konfekoop Euskadiko enpresa elkarteen garrantzitsuenen artean aurkitzen da, 1.110 kooperatiba ordezkatzen dituelarik, 2015an baino %5 gehiago. Nazioarteratzen diren salmentak %65 dira eta kooperatibek euskal BPG-ren %6a suposatzen dute. Berdintasunari dagokionez, enpresa hauetan lanpostuen %52a emakumezkoentzat dira eta %48a gizonezkoentzat.\n2017ra begira, Konfekoopen helburua “kooperatiben eredua hedatzen eta ezagutarazten jarraitzea” da. “Kooperatiba gehiago sortzen badira, kalitatezko enplegu iraunkorrak sortuko dira” eta enplegua, ekonomia, hezkintza eta Euskadiko gizarteari lotutako “kontsulta eta erabakitze ahalmen alorretan presentzia areagotzea”, Lan eta Justizia Sailburuak adierazitako ildoan.\nKonfekoop, Euskadiko Kooperatiben Konfederazioa, Euskadiko sektore kooperatibo guztietako (Lana, Irakaskuntza, Nekazaritza-elikagaiak, Kontsumoa, Garraiolariak eta Kreditua) kooperatiben federazioen elkargunea da. Federazio horietan Euskadiko Kooperatiba guztietako bazkideen, eragiketa-bolumenaren eta enpleguaren %90 eta %95 artean biltzen da.\nHona hemen 2016eko abenduaren 31n bildutako daturik esanguratsuenak:\nFederatutako kooperatibak dira 1.110\nLan Elkarteak 949\nLehen sektorea edo zuzeneko produktua 17\nBigarren sektorea edo eraldaketa 448\nHirugarren sektorea edo zerbitzuak 645\nBazkideak guztiak 1.173.837\nLan Elkarteetakoak 33.812\nLangileak guztira 53.496\nBazkide ez diren langileak 19.684\nFakturazioa 9.182₁ €\nNazioartekotzea 4.628₁ €\n* Haien sektoreko Federazioen barruan dauden kooperatiben datuak besterik ez dira jaso\n* EAEko kooperatiben datuak dira\nKategoria: BERRIAK, Datuak Etiketak Datuak, Ekonomia, Kooperatibismo. Gorde lotura.\nBitartekaritza kooperatiboa →


Euskal AEn, 2017-18 ikasturtean, 2.080 matrikula gutxiago izan dira Haur Hezkuntzan, 0 eta 5 urte bitarteko biztanleen kopuruak behera egin duelako\nHomeGaiakIkasleak, Irakasleak eta Ikastetxeak Prentsa Oharrak Euskal AEn, 2017-18...\nESKOLA-JARDUERAREN ESTATISTIKA, 2017-18 Ikasturtea\nHaur, Lehen eta Bigarren Hezkuntzan, atzerriko hamar eskola-umetatik lau A ereduko ikastetxeetan daude matrikulatuta\nEuskal Autonomia Erkidegoko unibertsitateaz kanpoko irakaskuntzetan, 2017-18 ikasturtean, 419.578 ikasle egon ziren, guztira, alegia, kopuruak % 0,2 egin zuen behera, aurreko ikasturtearen aldean, Eustaten datuen arabera. Horien barruan, eta zehatzago esateko Araubide Orokorraren barruan, nabarmentzekoa da Haur Hezkuntzako matrikulen kopuruaren beherakada, % 2,3koa izan baita, 0 eta 5 urte bitarteko biztanle-kopuruak behera egin duelako.\nIkasleen % 93k Araubide Orokorreko Irakaskuntzak egin zituen (% 0,3ko gorakada); gainerako % 7ak Araubide Bereziko Irakaskuntzak egin zituen (% 5,6ko beherakada).\nLurraldearen arabera, Araubide Orokorreko Irakaskuntzetan, ikasleen erdiak Bizkaian ikasi zuen. % 34k Gipuzkoan eta % 16k Araban. Araubide Bereziko Irakaskuntzetan, Hizkuntzak eta Musika antzeko proportzioan banatzen dira, hiru lurraldeetan, eta Arte Plastikoek eta Diseinuak presentzia handiagoa dute Araban, Dantzak bezala. Bestalde, Arte Dramatikoak eta Kirolak Bizkaian baino ez dira ematen.\nAraubide Orokorreko Irakaskuntzetan, ikasleak berdin banatu ziren ikastetxe publiko eta pribatuetan, Erdi-mailako Lanbide Heziketan izan ezik (% 60 ikastetxe publikoetan) eta Helduen Irakaskuntzan (ia guztia ikastetxe publikoetan). Ordea, Oinarrizko Lanbide Heziketa ikastetxe pribatuetan kontzentratzen da (% 72).\nAurreko ikasturtearen aldean, Oinarrizko Lanbide Heziketak % 5 egin zuen gora, Hezkuntza Bereziak % 2,9 eta DBHk eta Goi-mailako Lanbide Heziketak % 2,3 biek. Ordea, Helduen Irakaskuntzak % 5 egin du behera, Hizkuntzak (-% 6), Kirolak (-% 15) eta Musikak (-% 2) bezala.\nAraubide Orokorreko Irakaskuntzetan Haur Hezkuntzako matrikulazioetan baino ez da egon beherakada, 2.080 matrikula gutxiago (-% 2,3), azken bosturtekoan gertatu bezala, baina eskolatze-tasa mantendu egiten da bai Haur Hezkuntzako lehen zikloan (% 50), bai bigarren zikloan (% 100).\nEuskal Autonomia Erkidegoa eskolatze goiztiarrean (0 eta 2 urte) buru da autonomia-erkidegoetan (% 54ko tasa), batez bestekotik 18 puntu gainetik\nBeste autonomia-erkidego batzuekin erkatuta, Euskal Autonomia Erkidegoan txikienek lehenago izaten dituzte harremanak eskolarekin. 2 urterekin, % 94 eskolatuta dago, eta, horrela, 23 punturekin gainditzen du Madrilgo Erkidegoa, bigarrena dena, eta 35 punturekin Estatuko batez bestekoa. Aldi berean, 1 urterekin eta 0 urterekin eskolatze-tasak ere Estatuko batez bestekoaren gainetik daude, ehuneko 8 puntu gainetik.\nAtzerriko ikasle gehiago Oinarrizko Heziketa Zikloetan eta Erdi-mailako Prestakuntza Zikloetan\n2017-18 ikasturtean, atzerriko 36.410 ikasle matrikulatu ziren; alegia, ikasle guztien % 8,7. % 95 Araubide Orokorreko Irakaskuntzaren batean, eta % 1 egin zuen gora, aurreko ikasturtearen aldean.\nAtzerriko ikasleak Oinarrizko LHko ikasketetan (% 27) eta Erdi-mailako Heziketa Zikloetan (% 12) kontzentratu ziren. Haur eta Lehen Hezkuntzan eta Goi-mailako LHn proportzioa oso antzekoa izan zen (% 8 ingurukoa), eta DBHn eta Batxilergoan presentzia gutxiago egon zen (% 6tik beherakoa).\nHaur Hezkuntzan eta derrigorrezko irakaskuntzan hamar eskola-ume atzerritarretik lau A ereduko ikastetxe publikoetan matrikulatu ziren\nAtzerriko ikasleak nagusiki titulartasun publikoko ikastetxeetan kontzentratu ziren, % 10, eta titulartasun pribatukoetan % 5. Hizkuntza-eredua dela eta, aldeak ikusten dira: ikastetxe publikoetan A ereduko matrikulak % 20 dira, B eredukoak % 21 eta D ereduan % 8; pribatuetan, % 10, % 5 eta % 3, hurrenez hurren.\nNabarmentzekoa da atzerriko ikasleek A ereduan ikastetxe publikoetan Haur eta Lehen Hezkuntzan eta DBHn duten presentzia, % 40koa, kasu bakoitzean. B ereduan presentzia ez da hain handia, % 30, % 25 eta % 22, hurrenez hurren.\n16 urteko gazteen % 65ek bide akademikoagoa aukeratzen du, eta % 4k lanbide-orientazioa\n2017-18 ikasturtean, Batxilergoan 30.398 matrikula izan ziren, eta Erdi-mailako Lanbide Heziketan 14.520.\nGenero-ikuspegitik aztertuz gero, nesken presentzia (16 eta 17 urte bitartekoak) handiagoa izan zen Batxilergoko ikasketetan (16 puntu gehiago), eta Lanbide Heziketan kontrakoa gertatu zen (7 puntu gutxiago).\nArgibide gehiagorako: Euskal Estatistika-Erakundea / Instituto Vasco de Estadística Donostia-San Sebastian kalea, 1 01010 Vitoria-Gasteiz Prentsa Zerbitzua: servicioprensa@eustat.es Tel.: 945 01 75 62


Ishbara. Pilates eta Yoga Zentroa. Oiartzun-Errenteria. Klaseak\nTalde murriztuak. Tratu pertsonalizatua.\n1h 30´ saioak.\nOrdutegien malgutasuna (ikusi ordutegian taula).\nANUSARA YOGA: Tantra Filosofian oinarritua dagoen Hatha Yoga mota bat da. Introspekzio lanaren bitartez, meditazioa, gure benetako funtsa edo esentziarekin konektatzen dugu. Gu garen boterea, askatasuna, maitasuna, indarra, ulermena eta ontasunaren bizipozaz gozatuz.\nAlineazio Oinarri Unibertsalak gorputza babestu eta zaintzen duen metodoa da; biomekanikan oinarritutako printzipio terapeutikoak dituen ekintzak erabiliz postua edo asana bakoitzean.\nBihotzaren gaitasun ezberdinak lantzen ditugu, funtsean garen handitasuna onartuz eta ohoratuz.\nKlaseak hiru zatitan banatzen dira:\nMEDITAZIOA ETA PRANAYAMAK: Gure arnasketarekin konektatzen dugu eta horren bitartez gure funtsarekin eta gure barruarekin. Meditazio motz horretan bihotzaren gaitasun bat edo gehiago nabarmentzen den gai bat txertatzen da, buruari harmonia emateko eta bizitzako erronkekin hazten ikasteko asmoarekin.\nASANAK EDO POSTURAK: Asanak egiten ditugun bitartean, bihotzaren gaitasunak gogoratzen ditugu eta presente daude ekintza finduetako bakoitzean, gure gorputza zainduz eta mimatuz, Alineazio Oinarri Unibertsalekin.\nSAVASANA: 10-15 minutuko erlaxazioa, jasotako irakaskuntzak ordenatzeko eta geureganatzeko.\nYOGA ETA PILATESEN ARTEKO KONBINAZIOA:\nBi diziplinak txandakatzeko aukera.\nTalde murriztuak. Gehienez 12 ikasle. Tratu pertsonalizatua.\nOrdu beteko saioak.\nLAN METODOA : MAT PILATES\nPosizio edo postura neutroan egiten da lan, bizkarrezurraren kurbatura naturalak errespetatuz.\nModu egokian arnastu eta zentroa edo “core”-arekin, gorputzaren zentroan ditugun abdominal multzo indartsuekin konektatzen ikasiko dugu.\nZentro hortatik ekintza oro hasten da eta gorputz adarretara zabaltzen du, mugimenduak koordinatuz.\nOrokorrean, gorputz kontzientzia lantzen da printzipio hauei guztiei kohesioa emanez:\nOhitura eta iraunkortasuna\nIkaslearen banakako jarrera zuzenketa.\nIkasle bakoitzak duen mailarekin lan egiten da.\nBeharrezkoa bada, ikasle berriek banakako saioak jasotzen dituzte talde dinamikan hasi aurretik.\nJarrera egokia mantentzen laguntzen du.\nZure gorputza indartzen eta hobetzen du.\nArnasketa ona izan dadin laguntzen du.\nAbdominaletako muskulatura eta artikulazioak indartzen ditu.\nBizkarreko min kronikoekin eta puntualekin amaitzen laguntzen du.\nUtero prolapsoetako eta inkontinentzia arazoetan laguntzen du.\nGorputza eta adimenaren arteko kontrolan eta loturan laguntzen du.\nKoordinazioa, kontzentrazioa eta gorputzaren kontrola estimulatzen ditu.\nGorputza estilizatzen du.\nFit ball, zilindro handia, zilindro txikia eta baloi txikia bezalako materialekin lan egiten da.\nZentroak emango du saioetarako beharrezkoa den material guztia.\nYOGA ETA PILATESEN ARTEKO KONBINAZIOA\n| CONTACT | lege oharra | cookie politika | pribatutasun politika\nweb garapena: cristinaureta.es\nargazkiak: Silvia Morate & Oskar Zapirain


Kristopher Neil "Kris" Allen (1985eko ekainaren 21ean jaiota) musikari estatubatuarra da, Conway-ekoa, Arkansas, eta American Idol saioaren zortzigarren denboraldiko irabazlea da. Saio horretan parte hartu baino lehen, Brand New Shoes izeneko bilduma argitaratu zuen bere kabuz 2007. urtean.Idol saioa irabazi zuen abestiak, "No boundaries" eta bere "Heartless"-en bertsioak Billboard-en Top 20an jarri zuten. Saioa eta gero, 2009ko azaroaren 17an bere izeneko bilduma argitaratu zuen, Jive Records-en laguntzarekin. Bildumaren abesti nagusia, "Live like we're dying", 2009ko irailaren 21 argitaratu zen, 1.7 milioi salduz. Allen-en bigarren bildumarik garrantzitsuena, Thank You Camelia, 2012ko maiatzaren 22an argitaratu zen, eta bilduma horretako abestirik garrantzitsuena, "The vision of love", 2\nKristopher Neil "Kris" Allen (1985eko ekainaren 21ean jaiota) musikari estatubatuarra da, Conway-ekoa, Arkansas, eta American Idol saioaren zortzigarren denboraldiko irabazlea da. Saio horretan parte hartu baino lehen, Brand New Shoes izeneko bilduma argitaratu zuen bere kabuz 2007. urtean.Idol saioa irabazi zuen abestiak, "No boundaries" eta bere "Heartless"-en bertsioak Billboard-en Top 20an jarri zuten. Saioa eta gero, 2009ko azaroaren 17an bere izeneko bilduma argitaratu zuen, Jive Records-en laguntzarekin. Bildumaren abesti nagusia, "Live like we're dying", 2009ko irailaren 21 argitaratu zen, 1.7 milioi salduz. Allen-en bigarren bildumarik garrantzitsuena, Thank You Camelia, 2012ko maiatzaren 22an argitaratu zen, eta bilduma horretako abestirik garrantzitsuena, "The vision of love", 2012ko marxoaren 26an argitaratu zen. (eu)\nKris Allen New York-en\nKristopher Neil "Kris" Allen (1985eko ekainaren 21ean jaiota) musikari estatubatuarra da, Conway-ekoa, Arkansas, eta American Idol saioaren zortzigarren denboraldiko irabazlea da. Saio horretan parte hartu baino lehen, Brand New Shoes izeneko bilduma argitaratu zuen bere kabuz 2007. urtean.Idol saioa irabazi zuen abestiak, "No boundaries" eta bere "Heartless"-en bertsioak Billboard-en Top 20an jarri zuten. Saioa eta gero, 2009ko azaroaren 17an bere izeneko bilduma argitaratu zuen, Jive Records-en laguntzarekin. Bildumaren abesti nagusia, "Live like we're dying", 2009ko irailaren 21 argitaratu zen, 1.7 milioi salduz. Allen-en bigarren bildumarik garrantzitsuena, Thank You Camelia, 2012ko maiatzaren 22an argitaratu zen, eta bilduma horretako abestirik garrantzitsuena, "The vision of love", 2 (eu)\nKris Allen (eu)\nKristopher Neil Allen (eu)


Aro digitaleko ekintzaile batentzat gomendatutako irakurgaiak - Gaztenpresa\nOnenengandik ikastea estrategia ona da beti bizitzan. Eta liburuak bide ezin hobea dira horretarako. Horregatik, ingurune digital liluragarrian negozio bati ekitea bada zure erronka, hainbat irakurgai proposatzen dizkizugu. Ez dugu esango ezinbestekoak direnik, baina zinez gomendatzen dizkizugu. Hona hemen proposamenok.\nEl método Lean Startup (Lean Startup metodoa) – Eric Ries\nMundu-mailako fenomenoa da. Egileak, Eric Riesek, ezin hobeto asmatu du Lean kontzeptua erabateko ziurgabetasuna ezaugarri duten startup-en ekosistema berezira egokitzen.\nLean Startup metodoak ikuspegi berria ematen du enpresak hazi eta beren produktuak merkaturatzeko modua aldatzeko, haien tamaina eta ibilbidea edozein direla ere. Egilearen arabera, honako hauek dira gakoak: arintasuna, pibotatzeko edo biratzeko gaitasuna, merkatura beta bertsioekin irtetea eta, kontsumitzaileek zer nahi duten ulertzeko, emaitzak neurtzea. Etengabeko berrikuntza. Bat egingo al duzu mugimenduarekin?\nLa información. Historia y realidad (Informazioa. Historia eta errealitatea) – James Gleick\nLiburu hori ez da honelako zerrendetan agertzen, baina Gaztenpresa erreferentea da ekintzailetzan, eta bere baratzeko baratxuriak ditu. Irakurgai sakon eta bizia da. Bertan, egileak informazioaren dimentsio anitzeko unibertsoaren berrikuspena egiten du, Afrikako danborretatik hasita konputazioraino, DNA eta telegrafoa barne hartuta.\nEta hauxe galdetuko duzue: Zer lotura du horrek negozio digitalarekin? Egia esan, handia. Gure enpresa Internetekin lotuta badago, behar-beharrezkoa da gaur egun hain geurezkoa dugun komunikabide masibo horren oinarriak ulertzea. Poliki-poliki irakurri beharreko irakurgaia da (eta, beharbada, oharrak hartuz), baina amaitzen duzuenean, zuen negozioa garatuko den ekosistemari buruzko ikuspegi askoz argiagoa izango duzue.\nConfía en mí, estoy mintiendo (Fidatu nitaz, gezurretan ari naiz) – Ryan Holiday\nIzenburua nahasgarria izan daiteke, baina, egia esan, irakurgai “klasikoa” ez bada ere, egileak (online komunikazioaren eta marketinaren alorreko jenio batek) komunikabide digitalen funtzionamenduaren sekretuak erakusten dizkigu maila guztietan.\nIrakurgai honen erabilgarritasuna errealitate hau da funtsean: gaur egun, online negozio baten arrakasta, hein handi batean, marketin- eta komunikazio-kanpaina egoki bat egitea da. Ez da nahikoa gauzak ondo egitea, ikusgaitasuna izan behar dugu, jendeak jakin behar du zer egiten dugun. Liburu honetan trikimailu batzuk aurkituko dituzu arlo horretan eraginkorragoa izateko, eta horiei zure negozio digitala hobetzeko gure blogean eman dizkizugun aholkuak gehitu ahal dizkiezu.\nLa estrategia del océano azul (Ozeano urdinaren estrategia) – W. Chan Kin eta Renée Mauborgne\nUste zenuen bazenekiela negozioei buruz eta merkatu-estrategiei buruz? Liburu honek kolokan jarriko ditu zure aurretiko ezagutzak, eta horizonte berriak irekiko dizkizu. Enpresen arteko ohiko lehia suntsigarria alde batera utzi eta berrikuntzaren eta bereizketaren bidez balioa sortzea da kontua.\nLiburu honetako ardatz gidaria irudikapen hau da: ozeano gorriak eta ozeano urdinak. Lehenek merkatu saturatuak, produktu estandarizatuak eta lehia basatia irudikatzen dituzte. Bigarrenek, berriz, ustiatu gabeko merkatu-eremuak, lehia hutsala eta hazkunde errentagarri eta iraunkorreko aukerak. Zeren zain zaude zure ozeano urdina aurkitzeko?\nTu modelo de negocio (Zure negozio-eredua) – Tim Clark\nNegozio-ereduaren ikuspegitik beren burua profesionalki berrasmatu nahi dutenentzako liburu egokia da. Liburu praktikoa da, hainbat adibide guztiz grafikoak jasotzen ditu (egileak A. Osterwalder eta Yves Pigneur izan ditu laguntzaile eta beste 328 kolaboratzaile) zure negozio arrakastatsua sortzera bideratutako bidaia-orria diseinatzen laguntzeko.\n“Zure negozio-eredua” liburuak, paperezko orri bat bakarrik erabiliz, edozein negozio- edo produktu-ideia laburtzeko eta horretaz gogoeta egiteko metodoa irakasten dio irakurleari. Horri esker, “negozio-eredu pertsonalak” zirriborratu ahal izango dituzu, zure gaitasunak lan-merkatu aldakorrera egokitzeko eta aukera gogobetegarriak (pertsonalak eta profesionalak) aurkitzeko. Zuretzako egokia dela uste baduzu, ez pentsatu bi aldiz eta murgildu zaitez liburu interesgarri honetako orrialdeetan.\nJakina, ez daude diren guztiak, baina dauden guztiak badira. Irakurgai hauek ikuspegi eta ezagutza lagungarriak emango dizkizuete, arlo guztietan hazteko, baina, batez ere, oso erabilgarriak izango zaizkizue zuen negozio digitala arrakastaz sortzeko. Eta, badakizue: ikasteak ez du ogirik eskatzen.\nNegozio bat sortzeko funtsezko urratsakArrisku-kapitala: zer da eta zergatik izan daiteke interesgarria niretzat?


Usurbilgo Bake Epaile titularra eta ordezkoa hautatzeko deialdia abiatzea adostu dute urriko osoko bilkuran - Albisteak - Usurbil\nUsurbilgo Bake Epaile titularra eta ordezkoa hautatzeko deialdia abiatzea adostu dute urriko osoko bilkuran\n2021-2025 aldirako Usurbilgo Bake Epaile titularra eta ordezkoa izendatzeko ohiko prozedura abiatzea adostu dute, aho batez. Ertzaintza eta Udaltzaingoa elkarlanean aritzeko EAEko Administrazio Orokorraren eta udalaren arteko lankidetza hitzarmena ere onartu dute.\n2021-2025 aldirako Usurbilgo Bake Epaile titularra eta haren ordezkoa hautatzeko deialdia abiatzea adostu dute urriko osoko bilkuran, aho batez. GAO Gipuzkoako Aldizkari Ofizialean argitaratzen denetik, hilabeteko epea izango dute deialdira aurkezteko bertan zehazten diren baldintzak betetzen dituzten herritarrek.\nHorrez gain, Ertzaintza eta Udaltzaingoa elkarlanean aritzeko EAEko Administrazio Orokorraren eta Usurbilgo Udalaren arteko lankidetza hitzarmena onartu zuten, hori ere aho batez. 2019An bi urterako hitzarmena sinatu zuten bi erakundeek, eta horren indarraldia amaitu denez, berritzea egokitzen zen. Horrek finkatzen du, besteak beste, bakoitzaren eginbeharrak zeintzuk diren eta zeintzuk diren bi instituzioen arteko koordinazio esparruak.


Hiru arlo artistiko uztartuko ditu 'Misterioari dario' emanaldiak - Oñati - 2015-11-14 - Goiena.eus\nHiru arlo artistiko uztartuko ditu 'Misterioari dario' emanaldiak\nIdoia Davila 2015-11-12 16:07\nMarrazki, musika eta poesiak bat egingo dute zapatuko emanaldian Arantzazun\n‘Misterioari dario: Gizakia gogoeta-bidean’ ikuskizuna bihar, azaroak 14, eskainiko da arratsaldeko 18:00retan. Josu Maroto marrazkilariak, Pello Ramirez biolontxelistak, Jon Goenaga piano-joleak eta Andoni Salamerok hartuko dute parte Arantzazuko Gandiaga Topagunean ikusi ahal izango den emanaldi honetan.\nArantzazu Gaur Fundazioak antolatu du Arantzazuko Parketxearen laguntzarekin eta kultur-emanaldi berezia prestatu dute hiru disziplina artistiko uztartuz. Marrazkia, musika eta hitzak bat egingo dute Maroto, Ramirez, Goenaga eta Salameroren eskutik.\nArtista hauen hitzetan “biziari egindako goraipamena eta gorospena da, bizidun bakoitzari egindako kantu zintzoa”. Galdera existentzialak aurkezten zaizkio ikusleari, askotan erantzun nahi ez ditugun galderak. Saio hunkigarria eta hurbilekoa sortu nahi izan dute, barne-esperientzia hori izaten laguntzeko giro bildu, atsegin eta lasaian eskainiko da emanaldia.\nSarrerak dohainekoak izango dira Gandiaga Topaguneko leku guztiak bete arte; 120 lagunentzako lekua prestatuko da. Hori dela eta aurretik asistentzia konfirmatzea gomendatzen da 943 71 65 75 telefonoan edo info@arantzazugandiaga.com helbide elektronikoan.


200 urtetan zehar\nnafar erregeen ekimena\nGipuzkoari eta Erdi Aroari dagokienez, Hiribilduen lehendabiziko garapena Nafarroako Erregeek bultzatu zuten. Hiribiltze hau Donostian hasi zen, 1180. urtean. Erregearen helburuak bere aldeko biztanleria babestea eta finkatzea ziren, mugak zaintzeko eta ekonomia bideratzeko asmoz. Hasierako garapen honi Gaztelako Erregeek eman zioten jarraipena eta prozesua 1383. urtera arte luzatu zen.\n200 urte hauetan zehar 25 bat hiribildu sortu ziren. Sorrera hauek bultzatzeko arrazoiak sailkatzerakoan, adituek bi motatako arrazoi eta bi epealdi ikusten dute:\n- hamabi eta hamahirugarren mendeetan zehar erregeek bultzatu hiritartzeak. Helburua lurraldea kontrolatu eta bere mesederako bideratzea zelarik.\n- hamalaugarren mendean, aldiz, hiribilduen maila juridikoa eskatzea herrixken aldarria izan zen, segurtazun eza gaindetzeko asmoz.\nProzesu osoan zehar, auzokoek Koroarekiko lehentasunezko harremanak lortzen zituzten, beste Jauntxoen bitartekaritzarik gabe eta horien legeak aintzat hartu gabe. Gipuzkoan, beraz, hiribilduak Ahaide Nagusien saretik kanpo erabat gelditzen ziren.\nErregeek, berriz, lurraldea finkatzen eta ekonomia suspertzen lagunduko zioten kideak lortzen zituen. Horrela, beste Jaunen baliabideei muga ezartzen zitzaien, hala beste Erregeetakoei (Nafarroa-Gaztela) nola Jaun Handietakoei (Bizkaikoari, Oñatiko Kondeari, Ahaide Nagusiei,...).\nEzinbestean, ekimen honek Jaun Handien egonezina ernatu zuen, beraien giza-oinarria urritzen zuelako. Epe ertainera, besteak beste, Nafarroako Erresumarekiko Jaun hauen leialtasun eza ekarri zuen.\nDenbora igaro ahala, hiribilduak gero eta ausartago agertu ziren bere ingurua kudeatze aldera. Bide horretan, Gipuzkoako Leinu boteretsuekin egin zuten topo, eta lehia horretan Ahaide Nagusiekiko guda irekian murgildu ziren. Orokorrean, gatazka horretatik hiribilduak garaile atera zirela esan dezakegu. Garaipen horren froga, gure Probintziaren egitura politikoa dugu.


Alazne Untxalo –\nBaztan ikastolako LH 6. mailako ikasleek Noticias de Navarran.\nBertsolaritza gure kulturaren ikur nagusietako bat da. Untxalo ttikitatik egon da bertsolaritzarekin lotuta eta egun Nafarroako erreferente batean bilakatu da.\nBaztan Ikastolako Lehen Hezkuntzako 6. mailako ikasleak, Alazne Untxalorekin.\nELIZONDO – Bertsolaritza mundua hurbilagotik ezagutzeko asmoz, Baztan Ikastolako 6. Mailako ikasleek Alazne Untxalori elkarrizketa egin diote. Bertan, bertsolaritzaz galde-tzeaz gain, bertsolaritzan emakumeak duen presentziaz ere mintzatu dira berarekin.\nNoiz hasi zinen bertsolaria izaten?\nHori galdera zaila da. Bertso eskolan hamabi urterekin hasi nintzen, baina egia da zuk bertsolaria zarela sinistea zaila dela. Zer da bertsolaria izatea? Nor da bertsolaria? Bertso-eskolan dabilena? Bertsoak idazten edo bertsoak kantatzen dakiena? Edo plazaz-plaza jendeari giroa paratzen diona eta jendeak ongi pasatzeko kantatzen duena? Orain bai bertsolaria sentitzen naiz baina ez nuke jakingo erraten noiztik naizen bertsolaria.\nZure kabuz hasi zinen bertsotan?\nZortea izan nuen nire amatxi arras bertsozalea zelako. Berak aunitz kantatzen zidan eta baita nire aitak ere. Hortaz, beti erraten dut beraiei esker hasi nintzela bertsotan. Hala ere, zaletasuna nire barruan egon da eta beti.\nNola jakin zenuen bertsolaritza gustatzen zitzaizula?\nBetidanik jakin izan dut bertsolaritza gustoko dudala. Bertso eskolan izena eman nuen egunean handitan bertsolaria izanen nintzela erranez itzuli omen nintzen etxera. Batzuetan zaila da jende aurrean paratzea. Ez zaude beti gogotsu, ezta kontent edo indartsu baina horrelako momentuetan, bertsotan aritzeko gogorik ez duzunean ere, bertsotan aritzeko beharra sentitzen duzu.\nBertso eskoletan egon zinen?\nBai. Estitxu Fernandez eta Estitxu Arozena izan ziren nire lehendabiziko irakasleak. Iturenen hasi ginen eta gero bertso eskola Doneztebera pasatu zen. Ondoren, bertze hainbertze tokitan ibili izan naiz. Adibidez, Bittor Elizagoienekin, Jon Barberenarekin Erratzun, Sustraiko Kolinarekin Iruñean eta gaur egun, irakaslerik gabe lagun talde bat elkartzen gara elkarrekin bertsotan egiteko, baina honi ere bertso eskola deitzen diogu.\nZein motatako bertsoak kantatzen dituzu? Noizbait kantatu duzu reggaeton doinua duen bertsorik?\nNiri gustatzen zaizkidan doinuak neurri ttikiko doinuak dira. Horrek ez du erran nahi bertso motzak gustatzen zaizkidanik. Zortziko ttikia eta doinu kantatuak gustatzen zaizkit. Gainera, azken aldian famatuak egin diren abesti batzuk bertsolaritzan doinu gisa erabiliak izan dira.\nZenbat bertso lehiaketetan parte hartu duzu?\nGaldera hau ez nuke jakingo zehazki erantzuten. Hamabi urterekin lehenengo eskola artekoa egin nuen eta hemezortzi urteak bitarte lehiaketa aunitzetan parte hartu izan dut. Euskal Herri mailan gazte sariketetan kantatu izan dut, Mariano Izeta sariketan bizpahiru aldiz, Xalto bertso sariketan, Nafarroako txapelketan baita eta kopla lehiaketetan ere hainbertzetan.\nNoizbait irabazi duzu bertso txapelketarik?\nBai, irabazi izan dut. Hamalau urterekin eskola arteko bat irabazi nuen eta hamazazpi eta hemezortzi urte nituelarik bertze bi eskola arteko irabazi nituen. Xalto txapelketa ere beste bitan irabazi dut eta badira irabazi ditudan bertze lehiaketa batzuk ere.\nZure ikasleei bertsorik kantatu diezu inoiz?\nBai kantatu izan diet inoiz bertsorik. Ikasleek kuriositatea izaten dute aunitzetan. Bertsolaritza zer den galdetzen didate eta doinu ezberdinak ere ikasten ditugu.\nBat aukeratuko bazenu zein aukeratuko zenuke? Irakaskuntza edo bertsolaritza?\nBi gauzak desberdinak dira eta ezingo nuke aukeratu. Niretzat bertsolaritza afizio bat da. Nire aisialdiko gauza bat da, egitea gustatzen zaidana eta lagunekin partekatzen dudana. Horrek, afizioa lasaitasunez bizitzeko aukera eskaintzen dit.\nNola sentitu zinen eszenatokian aritu zinen zure lehenengo aldian? Noiz izan zen?\nArras urduri sentitu nintzen. Malerrekatik Lekarozko institutura etorri ginen hamabi urterekin eta urduri ginen. Hala ere, abestu ondoren arras kontent eta harro sentitu nin-tzen.\nUste zenuen orain zauden lekura iritsiko zinela?\nEz dut inoiz nire burua proiektatu. Bertsolaritza betidanik gustuko izan dut eta egiten dudanarekin gustora sentitzea izan da nire helburua beti.\nLehenago, emakumeak bertsotan aritzen ziren?\nLehendabiziko bertsolariak emakumeak ziren. Merkatuetan kanta-tzen zuten, norbait hiltzen zenean… baina debekatu egin zitzaigun eta ez dugu plazan kantatzeko askatasunik izan gaur egun arte. Baziren emakume bertsolariak, Lucia Goñi erraterako, baina plaza ukatua izan zuten urte luzez eta gero plazara salto egin zuten hurrengo emakume betsolariak Estitxu Arozena, Maialen Lujanbio, Oihana Enbeita… izan ziren eta beraien bitartez, ondorengoak plazara atera gara.\nZer sentitzen duzu bertsolari famatuenak mutilak direla ikustean?\nNire ustez, Maialen Lujanbio da bertsolari famatuena txapelduna delako, baina Euskal Herriko Txapelketa Nagusiko azken finalean zazpi gizon eta emakume bat izateak eragina duela uste dut. Jende aunitz ez da bertsozalea baina egun horretan finala ikustera joaten da eta zazpi gizonezko eta emakume bat ikusten ditu taula gainean. Hala ere, bagara bertsolari emakume aunitz eta plazaz-plaza kantatzen ari gara, antolatzen ari gara eta uste dut gero eta ahots gehiago dugula.\nEmakumea izanik, uste duzu jendeak berdin onartzen dituela zure bertsoak?\nEz. Emakumea izanik oholtzan paratzen zaren momentuan bertze modu batera begiratzen dizutela uste dut. Jendeak ez dizu gizon bati bezala begiratzen, entzuten edota sinesten. Oholtzan esfortzu handiagoa egin behar dugula uste dut eta oraindik lan aunitz dago egiteko.\nAlazne Untxalo Alazne Untxalo Alazne Untxalo Alazne Untxalo Alazne Untxalo\nTags: alazne untxalo baztan ikastola bertso eskola bertso irakaslea elizondo hezkuntza arautua transmisioa


Erabakitzeko eskubidea: oinarri demokratiko konpartitua eta bidea : Norabidea\nBatzutan irudiak esanahi berezia izaten du. Halaxe gertatu da Gure Esku Dago ekimenak Bilbon antolatutako solasaldian: Juan Jose Ibarretxe, Floren Aoiz eta Gemma Zabaleta, hiru familia politiko ezberdinetako kideak erabakitzeko eskubidearen defentsak elkarturik.\nHirurek demokraziarekin lotu dute erabakitzeko eskubidea. Herritarren borondatea bideratzeko tresna da erabakitzeko eskubidea. Hirurek uste dute ez dagoela beste biderik egungo identitate arazoak edota gatazka politikoa konpontzeko erabakitzeko eskubideari kasu egitea baino.\nIbarretxe eta Aoiz haratago doaz: edo erabakitzeko eskubidea erabiltzeko modua era adostuan ahalbidetzen den edo alde bakarrez erabakitzeko eskubidea hartu eta gauzatuko da. Beste era batera esanda, Eskoziako eredua ukatzen bada, Kataluniakoa azken bururaino eramango da. Ibarretxeren hitzetan ” estatu matrizen ukoa elkarrizketa eta negoziazioari bide propioak ahalbidetzen ditu”.\nMariano Ferrer, Juan Jose Ibarretxe, Floren Aoiz eta Gemma Zabaleta, solasaldiaren amaieran.\nGemma Zabaletak irteera negoziatuan sinisten du. Bere ustez, Euskal Herrian ere posible da, EAJ, EH Bildu eta PSE-EEren arteko akordio baten bidez. Akordio horren oinarriak Ahotsak ekimenak 2006an kaleratu zuen dokumentuan, eta Loiolako elkarrizketetan landu zen dokumentuan egongo lirateke.\nIbarretxeren ustez, voice / exit (ahotsa / irteera) dikotomia planteatzen da: edo erabakitzeko eskubideari bide ematen zaio edo independentzia deklarazioak daude. David Cameronen ikuspegia goraipatu du: Ezin da herrialde bat estatu baten barruan atxiki bere herriaren borondatearen kontra. Ibarretxek argi dauka, arazoa ez da juridikoa politikoa bazik. “Gure esku dago, gehiengo sendoak antolatzeko gaitasunaren arabera. Erabakitzeko eskubidea da bidea”.\nGarai berriaren gakoa iritzi dio Floren Aoizek erabakitzeko eskubideari. Bai indarkeria eta gatazkaren ondorioak gainditzeko. Bai herri gisa erabaki ahal izateko. Erabakitzeko eskubidearen aldarrikapena debatearen agendan dago, aukera berriekin. Hiru arrazoi aipatu ditu Aoizek. Batetik, krisi ekonomikoa eta nola kudeatu den. Gero eta argiago da erabaki propioak hartzeko tresnarik gabe gero eta zaurgarritasun handiagoa dagoela. Bestetik, etsipena indarkeriarik gabeko garai politiko berriaren kudeaketa inboluzionaistaren aurrean. Azkenik, nazioarteko egoera (Eskozia eta Katalunia).\nAoizen ustez, erabakitzeko eskubidearen bidetik aukera berri bat dagoelako ikuspegia mundu abertzaletik harago doa, eta zazpi lurraldeetan txertatuta dago. Kartografia propioa behar da ibilbide hori egiteko, eta lurraldetasunaren aferari bere konplexutasunean aintzat harturik eman behar zaio irtenbidea, “estrategia multipolarraren” bidetik.\nIndarkeria amaituta, Gemma Zabaleatren ustez, erabakitzeko eskubideari uko egiten ziotenek argudiorik gabe gelditu dira. Espainiako Kontituzioa erreformatzeko PSOEk egin duen proposamena itxaronpen lekua da Gemma Zabaletarentzat.\nGure Esku Dago antolatutako ekitaldiak arrakasta izan du EHUko paraninfoaren aretoa bete egin baita. Entzuleek maiz txalotu dituzte hitzaldiak, eta eskertu dute ikuspegiak alderatu eta jarrerak hurbiltzeko saioa.\nSOLASALDIA BIDEOAN (Gure Esku Dago)\nDemokraziaren funtsa delako\nErabakitzeko eskubidea gauzatzeko premian bat egin dute Juan Jose Ibarretxek, Gemma Zabaletak eta Floren Aoizek, Bilbon.\nIbarretxe: ‘Derecho a decidir o posición unilateral de independencia’\nEl derecho a decidir como ‘clave de bóveda’ del nuevo tiempo\nTres voces a favor del derecho a decidir\nEtiketak: erabakitzeko eskubidea, Floren Aoiz, Gemma Zabaleta, Gure esku dago, Juan Jose Ibarretxe\n« Euskalgintzak zein leku du sezesio-prozesuan, euskaldun gehienak independentista badira?\nEuroeskualdea, batasun tresna »


Beroaren eraginak | BEROA IKERTZEN\nApartatu honetan energia termikoaren gakoak aztertu ditugu, bi erronka desberdinekin. Hona hemen erronka bakoitzaren fitxa:\nTESTUINGURUA: jarduera klasikoak modu dinamikoagoan aurkeztu nahi dira, bideo baten bidez informazioa bilatzetik hasi eta ikasleen inguruko ikerketa txikiraino.\nERRONKA: Ikasleek beroaren efektuak deskubritzen dituzte hainbat txoko bisitatuz eta aurkitzen dituzten jarduera esperimentalak eginez; azkenik, beren ezagutzak egiaztatzen dituzte galdetegi baten bidez.\nPRODUKZIOA: planteatutako erronkari irtenbidea emateko, beroaren efektuen txokoetako jarduera esperimentalak konpondu behar dira, eta, azkenik, haien ezagutzak egiaztatu, galdetegi baten bidez.\nKONPETENZIA ZIENTIFIKOA (*)\nERRONKA: Ikasleek tenperaturak Poloetan duen eragina ezagutuko dute informazio-bideo baten eta jarduera esperimentalen bidez, eta, azkenik, eztabaida baten bidez, berotegi-efektua murrizteko proposamenak egingo dituzte.\nPRODUKZIOA: Planteatutako erronka ebazteko, ikerketa bat egin beharko dute informazioa bilatuz eta jarduera esperimentalak planifikatuz, eta ateratzen dituzten ondorioak formatu digitaleko hainbat proposamenetan islatuko dituzte.\nOreka termikoaren kontzeptua agerian jartzen duten eguneroko fenomenoak eta esperientziak kualitatiboki interpretatzen ditu, eta oreka termikoa tenperaturak berdintzearekin lotzen du.\n2.-Laborategiko lan bat balioesteko eskala (deskargatu odt formatu editagarrian eta pdf formatuan)\nERRONKA: Ikasleek beroaren eraginak ezagutuko dituzte, eta horretarako, informazioa bildu, esperimentuak eta simulazioak egin eta beroaren eraginei buruzko ondorioak aterako dituzte.\nPRODUKZIOA: Planteatutako erronka ebazteko, talde bakoitzak hainbat ondorio atera beharko ditu ikerketa aktiboa eginez.\n2.-Zientziei buruzko eztabaida-eskala (deskargatu odt formatu editagarrian eta pdf formatuan)


Geoibilbide gidatua – Oñati\n2017 August 18, Friday AgendaBisita bereziaCultureKobakNaturaVisitas guiadas\nGeoaizkorri, Arrikrutz-Oñatiko kobek, Zerain Paisaia Kulturalak eta Leintz-Gatzagako GatzMuseoak abian jarririko ekimen turistikoa da. Gipuzkoa barnealdean, Aizkorriren magalean garaturiko korridore turistiko honek bertako ondare geologiko, natural, kultural eta gastronomikoa ezagutzera ematea du helburu. Ondare geologikoa ezagutzeko bisita bereziak abuztuan Aizkorri ingurunean dugun ondarea ezagutu aukera berezia da oraingo honetan Arrikrutz-Oñatiko kobetatik luzatzen dena. Euskal Herrian hain […]\nGeoaizkorri, Arrikrutz-Oñatiko kobek, Zerain Paisaia Kulturalak eta Leintz-Gatzagako GatzMuseoak abian jarririko ekimen turistikoa da. Gipuzkoa barnealdean, Aizkorriren magalean garaturiko korridore turistiko honek bertako ondare geologiko, natural, kultural eta gastronomikoa ezagutzera ematea du helburu.\nOndare geologikoa ezagutzeko bisita bereziak abuztuan\nAizkorri ingurunean dugun ondarea ezagutu aukera berezia da oraingo honetan Arrikrutz-Oñatiko kobetatik luzatzen dena. Euskal Herrian hain bereizgarria den ingurune karstikoa ezagutzeko aukera izango da abuztuan zehar.\nIngurune karstikoetan ura eta kareharria dira protagonista nagusienak, baina, kasuan kasuko baldintza eta prozesu puntualek bitxikeria geologikoak garatzen dituzte gune hauetan. Orkatzategiko horman zintzilik dagoen Aitzulo koba esaterako, Oñatira begira geratu zaigun lehio natural bilakatu da denborarekin. Arrikrutz-Oñatiko kobetan aldiz urak urteetan gure inguruko mendi barrunbe hauetan eginiko zizelatze 15km luze den koba-sistema garatu du.\nBerezitasun hauek arrazoi, Eukal Herriko interesgune geologiko moduan sailkatuak aurkitzen ditugu gune hauek eta antolaturiko bisita-gidatuen bidez bertatik-bertara ezagutzeko aukera izango da.\nAbuztuak 20: ARAOTZEKO HARRIBITXIAK\nAraotzeko bailaratik zehar bertako ondare geologiko-etnografikora gerturatuko gara. Orkatzategiko hormetan zintzilik geratu den Aitzulo paleokobazuloa eta Sandailiko koba ezagutuko dira.\nTokia: Arrikrutz-Oñatiko kobetako APARKALEKUAN, 9:30tan Prezioa: 5€\nEkarri beharreakoa: Ibilbiderako erropa eta oinetako egokiak.\nInformazio gehiago eta erreserbak: 943 082000 edo arrikrutz@onati.eus\n20 abuztua, 2017 from 9:30 am to 1:30 pm\nScheduled\tAgenda Bisita berezia Culture Kobak Natura Visitas guiadas\nSan Migel jaiak Oñatin 🗓 🗺


Informazio gehiago Cookiei buruz - Gotek Solutions - Proveedor de servicios técnicos industriales\nInformazio gehiago Cookiei buruzhamaikaweb2016-01-14T14:53:31+02:00\nEz da birus bat, ezta troyanoa, zizarea, spam-a edo spyware-a eta ez ditu pop-up lehioak irekitzen.\nPublizitate cookieak: zure nabigazioaren, jatorrizko herrialdearen, hizkuntzaren, eta abarren arabera publizitatea agertarazten dute.\nCookie propioak bisitatzen ari zaren orrialdearenak dira eta hirugarrenenak kanpoko zerbitzuek sortutakoak, hala nola, Facebook, Twitter, Google, eta abar.etc.\nWeb gunean ezingo ditu edukiak zure aukera pertsonaletara egokitu, online dendetan gertatzen den moduan.\nSare social guztiek erabiltzen dituzte cookieak, ezeztatzen badituzu ezingo duzu bat ere ez erabili.\nBai. Ez bakarrik kendu, baita blokeatu orokorki edo dominio baterako zehazki.\nWeb gune batetik Cookieak kentzeko zure nabigatzailearen konfiguraziora joan behar zara eta han bilatu ditzakezu dominio horretara lotutako cookieak eta ezabatu.\nCookie guztien zerrenda agertuko da dominioen arabera antolatuak. Cookie zehatz bat errazago bilatu ahal izateko sartu helbidearen zati bat edo osorik ‘Cookie-a bilatu’ eremuan.\nOSX-entzako Safari nabigatzailean cookien konfiguraziora sartzeko jarraitu pausu hauek (nabigatzailearen bertsioaren arabera aldatu daiteke):\nJoan zaitez ‘Ajuste’ atalera eta sakatu ‘Safari’\nNabigatzailea ireki eta ‘Menua’ sakatu, gero ‘Ajustea’.\n1. ‘Internet Explorer’ ireki eta gero ‘Gehiago’ aukera, ondoren ‘Konfigurazioa’.


Hotza aldentzeko udako ipuina : Irutxuloko Hitza\nIxone Santamaria Vidan, zinema kritikaria\nHotza aldentzeko udako ipuina\nKlaseak amaitu direla ospatzeko, lagun baten txalupa hartu eta itsasora abiatu zara. Olatuen kulunka, baina, oldarkorra bilakatu da bat-batean, zerumugan agertu den ekaitza dela-eta. Txalupa irauli eta uretara jauzi zara. Bakarrik eta beldurrez, laguntza eske oihukatuko duzu. Zorionez, beste txalupa batek entzun ditu aieneak, eta gerturatzen den heinean, zure salbatzailearen figura zehaztuz doa, liraina eta konfiantzaz beterikoa, Grezia klasikoko kanonak agindutakoaren arabera zizelkatua bezalakoa. 1985eko uda da, eta zu lehen aldiz maitemindu zara.\nRohmerren udako filmen antzera, Frantziar kostaldeko herrixkan garatzen da maitasun istorio hau; malekoian gora eta behera egiten diren ibilaldietan, etxe dotoreetan eta gaztetxoen festetan forma hartuz doana. Estetika koloretsuari zein gaiari (80. hamarkadan txertatzen den gizonen arteko amodioa) dagokionez ere, ezinbestean gogoratzen du Été 85-ek Luca Guadagninoren Call me by your name ezagunari.\nLehenengoarekin alderatuta, Rohmerren filmografian ohikoak diren topiko guztiak harenganatu eta optika garaikideago batekin aurkezten ditu Ozonek: homosexualitatea, hezkuntza sistemari keinua, gurasoen papera… Elio eta Oliverren istorioarekin alderatuta, berriz, Ozonek hain berezia zaion ukitu iluna gehitzen du; Italiako iparraldean ez bezala, Normandiako kostan Heriok zelatatzen du bi gazteen amodioa.\nTragedia hasiera-hasieratik usaindu daiteke, hala eta guztiz ere, nahieran eraikiko du hura Ozonek, ikuslearen uste eta itxaropenei jaramonik egin gabe. Nire iritziz arbitrarioegiak diruditen gertakizunen arabera egiten du aurrera filmak, ikusleak aldez-aurretik irudikatu zezakeen tramatik ihesi, narrazioa behin eta berriz kiribilduz.\nHain zuzen ere, istorioak eraikitzeko modu anitzez mintzatzen zaigu filma; gertakariak diskurtsoan asimilatzeko bideez. Alexisen (Feliz Lefebvre) begietatik zein hitzetatik ezagutzen du ikusleak bere eta Daviden (Benjamin Voisin) arteko maitemin sutsua. Alexisen ahotsarekin lerratuta, David bihurtzen da ikuslearen desiraren objektu; bai eta samurtasunaren hartzaile zein jelosiaren arrazoi. Alde horretatik, Benjamin Voisinen lana izan da, niretzat, filmeko elementu gogokoenetarikoa (gogokoena ez bada). Magnetismo ikaragarria zabaltzen du pantaila osoan zehar bere pertsonaiak, gorputzarekin egindako keinu txikienak ere laguntzen duena.\nSei astez, maitasunak mundua gelditu eta Normandiako kostako herriaren gainean parentesi erraldoia marraztu du. Udak, baina, ez du betirako irauten. Ezta gaztetasunak ez maitasunak ere. Hala, Rod Stewarten Sailing hileta-abesti bihurtu egiten da eta, Alexisen bizitza osoa buruz behera jartzeko egokia zirudien maitalea urrutiko uda hartako oroitzapena izatera pasako da.\nAire freskoa da Éte 85 Ozonen filmografia zabalean, Canneseko zigiluarekin, Zinemaldian ikusgai egon zena. Jaialdi zirkuitoetan aspaldiko laguna den zuzendariak, argiz betetako zinta aurkeztu du honetan, aretoetan aurkezteko lagunkoiagoa eta ikusleri zabalagoa harrapatzeko kapaza. Aukera polita Ozon ezagutzeko eta, noski, hark bere burua aurkezteko.


kritiken hemeroteka » Gazte eta axolagabe\n« Denbora, bizitza | Sobietar giroa »\nTristezia, zer berri / Françoise Sagan (Gerardo Markuleta) / Erein - Igela, 2014\nLiteratura Unibertsala bildumaren eskutik datorkigu “Tristezia, zer berri”, Gerardo Markuletak itzulia. Eleberri laburra, uda eta opor-giro lasaian kokatua, argitaratu zenean sexu-eszenengatik kalapita sortu arren, batik bat moral minimoaren, damurik ezaren eta axolagabeziaren jira eta birak aztertzen ditu.\nCecile dugu narratzaile eta protagonista, eta nerabetako gertakizun batzuk dakartza gogora. Inguruan dabilzkio Raymond aita gaztetan alargundua eta horren adiskide min bat, andre kosmopolita: Anne.\nHiritik urruti uda igarotzera jotzen du familiak kostaldera. Hiru dira: Cecile, Raymond eta aitaren maitale Elsa. Cecile biziki da zoriontsu garai horretan: paraje ederrean dago, betebeharrik gabe, eta toki berri batean egoteak hamaika aukera eskaintzen dizkio. Aitarekin ondo moldatzen da, ez diote elkarri mugarik ipintzen eta bakoitza bere kasara dabil. Cecilek jelosiarik gabe onartzen ditu aitaren maitale iragankorrak, ez dutelako sobera irauten. Gainera, Cecilek berak Cyril izeneko gazte bat ezagutu eta maite-kontutan hasiko da.\nGuztia itzulipurdikatuko da Anne iristean. Besteek sortutako giro laxoaren kontrakarrean, Annek ideia sendoak ditu, presentzia nabarmena. Aitaren jarreretan eragiten du eta Cecile gogor ikasten ipintzen du. Tentsioa igotzen doa, Anne eta Raymondek Cecileri jakinarazten dioten arte ezkondu egingo direla. Cecilek plan bat jartzen du martxan bikotea bereizteko, Elsa eta Cyrilen maitasun itsuak erabilita. Azkenean tragikoki amaitzen da guztia, Anne hil egiten baita abiadura betean Parisera ihesi doala, traizioak suntsituta.\nKaleratu zenean neskaren sexualitateak sortu zuen iskanbila, gehienbat ezkondu gabe sexu-harremanak izaten dituelako, senargai modura hartzeko asmorik ez duen norbaitekin, eta ez delako haurdun geratzen ere (zigorrik ez). Gaur egun irakurrita sexu-eszenek xaloak irudi dezakete, baina ez litzateke azkarregi baztertu behar andre batek sexuaz idaztean sortzen den erreakzioaren tamaina gaur egun ere, oraindik ez baita ohikoena emakume batek sexu-esperientziez ezer adieraztea, aho bilorik gabe eta amodioaren eta erotikotasunaren apainak ahaztuta: latz. Kaleratu zenean, gainera, 19 urte zituen Saganek eta azkar asko zabaldu zen mundua bezain zaharra den leloetako bat: belaunaldi berriak galbidean daude.\nBelaunaldi berri hori bazen, gero, aurrekoarekiko ezberdina, baina askatasun sexuala kontu sakonago batzuen ondorio zen, areago sintoma kausa baino. Horrexegatik interesgarriago iruditzen zait Cecilen beste jarrera batzuk aztertzea. Saganek esana eta Markuletak hitzaurrera ekarria: “Istorio horretan eskandalagarria zen pertsonaia batek, axolagabetasunagatik, berekoikeriagatik, beste norbait heriotzara bultzatzea”. Cecilek zergatik bultzatzen duen norbait heriotzara eta zergatik hautsi nahi duen maite dituen bi pertsonen arteko lotura, hortxe dago koxka.\nGaldera horri begiratzeko zenbait gako: aitarekin bakarrik bizi zenean sudur puntan ipintzen zitzaiona egiteko libertatea zeukan Cecilek, inork kargu hartu gabe. Anne etxean edukitzeak ezinbestean ekarriko zukeen autoritateari men egin beharra eta diziplina bat onartzea (agerikoa da, artean amaorde bihurtu gabe ikastera behartzen baitu). Cecile bera bere buruarekin gogorragoa eta exijenteago izatea ekarriko luke. Gainera, protagonistak deskubritzen du jendea nahieran baliatzeko gai dela (kasu honetan Elsa eta Cyril) eta botere hori gustagarri zaio.\nEgindakoen zergatia eta urteak pasa ahala egindakoekiko erantzukizunik eza agertzen zaizkigu eleberri honetan hausnarketarako gai, Markuletak euskarara dotoreziaz aldatutako deskribapen zehatzen eta gogoeta ugarien bidez bilbatuak, morbotik harago mamitsu.


AUPA ARGANTZON IKASTOLA!! | Bonberenea\nRef. Bonb-058/CD/DVD. Categoría: CD/DVD. Tags: 2014, Argitalpenak, bonberenea ekintzak, pirritx eta porrotx.\nArgantzon Ikastolak, Trebiñun euskaraz ikasteko eskaintza bakarrak, etengabeko ahalegina egin behar du eguneroko lana finantzatzeko. Izan ere, familia, irakasle eta gizabanakoei esker dirau bizirik, eta urtean zehar zenbait ekimen antolatu behar izaten dira xede horretarako. Ahalegin horren ildoan sortu da, hain zuzen, CD/DVD hau. Bonberenea Ekintzak-en eskutik, Euskal Herriko hainbat txokotako artistak bildu dira, eta, eskuzabaltasun osoz, ahotsa, musika eta irudia jarri dizkiete ikastolari zein trebiñuarrei. Hemen duzu emaitza: alde batetik, 8 abestiz osaturiko CDa; eta, bestetik, erreportaje bat, bideoklip bat… dakartzan DVDa. Rockeroak eta pailazoak, sentitu, pentsatu eta ekin! denak elkarrekin! CDko kantak Joseba Ponce “Garratz” (Dut, Kuraia, Zenbatak) eta Karlos Osinaga “Mingots” (Lisabö) musikariek konposatu eta jo dituzte. Euskal rock musikaren bi erreferente hauekin batera, Pirritx, Porrotx eta Marimotots pailazoek hartu dute parte, abestiei ahotsa jarriz. Elkarlan bitxi bezain interesgarri honetan, Imanol Ubeda “Narrats”-ek ere (Deabruak Teilatuetan, Bide Ertzean) egin du abesti bat. Musikariok sortutako kantuez gain, Imanol Urbietaren “Alavatik Arabara”-ren bertsioa ere aurkituko dugu.\nBestalde, hainbat lagunek kolaboratu dute diskoan: Mikel Abrego (bateria), Mikel Zelaia “Mirri” (haizeak), Joseba Irazoki, Juantxo Arakama “Sofanbeltz”, Natalia Garmendia…Abestien hitzak ikastolako irakasle eta gurasoek zein bertsolari eta idazle zenbaitek egin dituzte. Karlos Osinaga “Mingots”-ek berak grabatu eta nahastu du guztia, Tolosako Bonberenean. Sortu dena harribitxi bat da, haur nahiz heldu dantzan jarriko dituena, apurtzailea, freskoa. 8 hit biltzen dituen lan gazia, eta goxoa. DVDan, berriz, Isa Fernandez de Agirrek (Katxiporreta) egindako erreportajea dago ikusgai: “Aupa Argantzon Ikastola!!”. Oraingo honetan, Pirritx, Porrotx eta Marimotots pailazoek abentura dibertigarria biziko dute Trebiñuko lurralde eta historian barna. Mapan agertzen den hori laku bat delakoan, bainujantzi eta guzti abiatuko dira Panpoxa furgonetan; baina, bertan, sorpresa ederra hartuko dute! Trebiñuarrak ezagutuko dituzte, eta, halaber, Argantzon Ikastola. Erreportajeaz aparte, beste 3 bideo ere biltzen ditu DVDak: “Irria” kantaren bideoklipa, making off-a eta kredituak laguntzeko hanka-sartzeen bildumatxoa. Diseinua Joseba Ponce “Garratz”-ek egin du, koloretsua eta ganberroa, barruan dakartzan abesti eta istorioen parekoa. Bere osotasunean, zinez lan txiribila!


Goretti Fernandez: "Datozen asteotarako hainbat ekintza antolatu ditugu gaztetxoekin batera" - Antzuola - Goiena.eus\nAintzane Irizar 2004-06-15 14:31\nMaiatzean zabaldu zuten gaztetxoendako lokala Errekalden. Ordutik, herriko hainbat gaztetxok dihardute hantxe, ekintzak antolatzen eta parte hartzen. Hiru begirale dituzte, Goretti Fernandez tartean.\nZer moduz doa lokalaren funtzionamendua?\nPixkanaka-pixkanaka, geroago eta hobeto doa. Gaztetxoen artean ahoz aho zabaltzen ibili gara lokalaren gaineko informazioa; baina, egia esan, ez da erraza. Gurasoekin batzarra ere egin genuen, lokalaren gaineko informazioa emateko.\nZein adinetako gazteei dago zuzenduta gaztetxoen lokal hau?\nBerez, 12 eta 14 urte bitarteko gaztetxoei; bi urteko aldea besterik ez duten arren, 12 urtekoek nahi dutena eta 14 urtekoek nahi dutena ez da berdina, bakoitzak bere beharrak dauzka. Nagusienek, batez ere, egoteko toki baten beharra dute; gaztetxoenak, berriz, prest daude ekintzak antolatzeko eta ekintza horietan parte hartzeko. Gainera, gaztetxo askoren asmoa da gaztetxea zabaltzen dutenean, hara joatea.\nZela funtzionatzen du lokalak?\nHiru begiralek dihardugu gaztetxoekin lanean. Dena dela, eurak dira ekintzak proposatzen dituztenak, eta baita ekintza horiek antolatzen dituztenak ere. Gure lana da eurei laguntzea.\nZapatuetan, 16:00etatik 20:00etara zabaltzen dugu; gauez ez dugu oraindik zabaltzen, zarataren neurketen emaitzen zain gaudelako; baina, zabaltzen dugunean, 21:00etatik 23:00etara egongo da zabalik; domeketan, berriz, 16:00etatik 21:00etara.\nDatozen asteotarako zer asmo dituzue?\nEsan bezala, gure helburua da gaztetxoek eurek egitea proposamenak, eta ez guk esatea zer egin behar duten. Gauzak horrela, datorren hilabeterako plangintza bat egiten dugu gaztetxoekin batera. Alde batetik, herrian antolatzen diren jai eta ekitaldietan parte hartzea nahi dugu, eta bestetik, geuk ere ekintzak antolatzea. Datozen asteotarako, honakoak antolatu ditugu: oraingo zapatuan Urretxuko igerilekuetara joango gara eta domekan Usakora, bizikletaz; Kalebarrengo eta San Martzialgo jaietara ere joango gara; uztailaren 10ean eta 11n, Elosuko aterpetxera...


Gure produktu eta langileen segurtasuna bermatzeko\nPost denbora: Ots-28-2020\nthe coronavirus new Txinan Raging geroztik, gora gobernu departamentu, behera jende arruntak, dugu Kingswel Makineria guztien eskualdean bizi-ibilaldiak, unitate-maila guztiak aktiboki ekintza onak epidemia prebentzio eta kontrol lana lan bat egin hartuta. Gure fabrika ez arren ere ...Irakurri gehiago »\nBezero agurgarria, Kingswel parte hartu ahal izateko 31 Chinaplas 2017an azoka Guangzhou.The ere prest dago 16tik maiatzaren 19ra da. Gure stand zenbakia S01, Hall 11,1 da. Eskerrik asko guztioi laguntza eta arreta Kingswel egiteko, eta ezin dugu itxaron duzu ikusteko Chinaplas orrian. Best Ondo izan, Eric Xu Irakurri gehiago »\nThe 2016 Chinaplas Booth Kingswel Makineria Zenbakia\nPost denbora: Ots-22-2016\nMaitea bezeroei eta lagunak, Kingswel Makineria da 2016ko Chinaplas bidezko parte hartzeko Shanghain egingo. Kabina kopurua beheko informazioa da. Eskerrik asko guztioi laguntza eta konfiantza Kingswel Makineria den urte askotan da. Ezin dugu itxaron duzu ikusteko 2016an Chinaplas on Shanghai. F honetan ... Irakurri gehiago »\nKingswel parte hartzeko 2015 Chinaplas du Guangzhou ere egingo. Erakusketaren Denbora maiatzaren 20tik maiatzaren 23. Gure stand zenbakia 11.1 S65 da da. Espero gure zaharrak eta berriak bezeroei ez ikusteko! Irakurri gehiago »


BURU - MAPAK: 2011/07\nKRAKALDIRAKO "KIT"a Espazio Irekirako (uzt 21) gonbidapena\nNola prestatuko dugu KIT on bat KRAKaldi honi aurre egiteko? Zein jakintza, desira, tresna edo beharrizan eskain diezaiokezu komunitateari?\nGarai nahasiak bizi ditugu, mundu mailako krak momentua, non krisi ekonomikoaren aitzakiapean, baloreen eta eredu kultural, sozial eta politikoaren krisi sakona ezkutatzen den. Krisi honen itzalpean gero eta jende gehiagok uste du aldaketa beharrezkoa eta posiblea dela.\nEtorkizuneko aukera xumeak, baina era berean, iraunkorrak eta bateratzaileak, elkarrekin proposatzeko garaiak dira: sareko lana, do it yourself eta do it together; kultura askea, etika feminista, etika solidarioa, permakultura, hazkundea geratzea eta guztien ongiarekiko konpromisoa eta erantzukizuna. Ideiak, kezkak eta proposamenak partekatzeko garaia... Jakintzez, desirez, tresnez edo norberaren beharrez osatutako KITak, denen artean benetako aldaketa baten alde lan egin ahal izateko.\nEgoera honetan, KIT-KRAK-etik Open Space izeneko ekimenera gonbidatu nahi zaitugu. Autoantolakuntzan oinarritzen den eta sormena eta emaitza onak sustatzeko aukera ematen digun eztabaidarako metodoa da. Kezkatzen gaituzten gai guztiak landuko ditugu eta ideia guztiak amakomunean jartzeko aukera izango dugu. Jardunaldia bukatzean, elkarrekin landutako ideien dokumentua izango dugu.\nGai honen inguruan hitz egiteko eta eztabaidatzeko denbora hartu nahi dugu, ez baikara normalean horrelako kontuez gehiegi arduratzen. Gaur egungo eredu sozial, ekonomiko eta politikoari buruzko analisi kritikotik, etorkizuneko aukerak irudikatu eta asmatzeko proposamen-sorkuntzara pasa nahi dugu, beti ere talde-lanean eta elkarri lagunduz. Aukera ezin hobea jende desberdina elkartu eta nahasteko, mugak gainditzeko, jarioa ahalbideratzeko, gure amets eraldatzaileak sortzeko eta aurrera eramateko.\nOpen Space ekimena uztailak 21ean (osteguna) izango da 10:30etik 18:00etara (baina metodologia irekia izango denez, ez da zertan denbora guztian bertan egon behar), Bilboko ZAWPen (Deustuko Erribera 47, behea, info+: http://www.zawpbilbao.com).\nEkimenaren dinamikan laguntzeko Eleder Aurtenetxe izango da gurekin (http://in-fluyendo.blogspot.com). Han bertan bazkalduko dugu paella eder bat. Etortzekoak bazarete, konfirma ezazue uztailaren 19a (asteartea) baino lehen, prestatze-lanak errazteko. Bidal iezaguzu mail bat helbide honetara info@kitkrak.org edo deitu telefono zenbaki honetara: 944 158 861\nBeroketa-ariketekin hasteko, hona hemen hainbat galdera: Zeintzuk dira gaur egungo gizartean aldatuko genituzkeen gauzak? Ba al duzu proposamen zehatzik? Lehentasunen mapa egiteak merezi al du? Zer egin dezakegu eta zer ez dugu egin nahi? Nola kudeatuko ditugu ondoren eremu huts horiek?Nola ekin dezakegu gure txikitasunetik agertoki honetan? Zer aldatu behar dugu gure baitan bertan? Nola desikasiko ditugu orain arte ikasi ditugun patroi indibidual zein kolektiboak?\nZeintzuk dira beste lekuei eta garaiei buruz ditugun erreferentziak? Ba al dira ereduak hau guztia aurrera eramateko? Aplika al daitezke gaur egungo gure testuinguruan?Nola lortuko dugu gure kontraesanak, geldiarazi beharrean, aldaketarako hazi izan daitezen?Nola mantenduko eta elikatuko ditugu aldaketarako itxaropena eta ilusioa? Nola garatuko genuke ekintza eraginkorra eta dibertigarria? Nola sortuko ditugu energia anplifikadoreak Bilbon?..... Makina bat galdera eta oraingoz, oso erantzun gutxi.\nUztailak 21ean ikusiko dugu elkar!\nKIT-KRAK udako auzolandegia da. Bilboko ZAWPen egingo da, uztailaren 18a eta 29a bitartean eta ColaBoraBora-k antolatzen du. Helburua gizarte berria (ez da gutxi!) prototipatzea da. Hainbat jakintzaz, desiraz, tresnaz eta beharrez osatutako KITak dakartzaten pertsonak bildu eta talde-lanaren bitartez eta elkarri lagunduz, gaur egungo KRAK egoera honi aurre egingo dioten aukerak proposatuko ditugu.\nKIT-KRAK ekimena Colaboradora-k gizarte berrikuntzarako EUTOKIA zentroan duen ekintza-programazioan kokatzen da. Eusko Jaurlaritzako Kultura Saileko Gazteria Zuzendaritzaren Nazioarteko Auzolandegien AUZOLANDEGIAK 2011 Programaren barnean dago eta Lan Ekintza, ZAWP Bilbao-ren laguntza jasotzen du.\nOpen Space ekimenaz gain, KIT-KRAK-en hitzaldiak ere izango ditugu eta bertan parte hartzera animatzen zaitugu:\nUztailak 19, asteartea: 18:30etik 20:30era.\n- Economía feminista, Begoña Pecharromán. Co-directora de Farapi\n- Decrecimiento y ciudades en transición, Desazkundea\nUztailak 20, asteazkena: 18:30etik 20:30era.\n- Territorio, ciudad y creatividad, Adolfo Chautón, de Exterrae\n- Retrospectiva del movimiento 15M, Personas involucradas desde el contexto local.\nEgilea: BM31 en 02:50 3 iruzkin Enlaces a esta entrada\nEtiketak: Amasté, aplikazioak, Bilbao, BM31, Espazio Irekia, gizartea, gonbidapena, kitktrak, komunitateak, Open Space\nHITZ EGIN DEZAGUN ZORIONTASUNAZ\nEsker mila Pako, Berria,... oso beharrezkoa, atsegina eta hurbila atera zaizue pieza hau... twitterlandetik bloglanda ekartzeko premia ere sentitu dugu, pentsa!\nEta, bada ez bada ere, bertara kopipeistatuko dut, horrelako perlak galtzea pekatu litzake eta :-)!\nPAKO ARISTI (Berria, 2011.VII.1)\nArtikulu honen lehen lerroan gauza bat aitortu nahi dut: Zoriontsu naiz. Eta alderantziz beharko lukeen arren, gertaera horrek arazo handiak sortzen dizkit: ez dut aurkitzen norekin partekatu nire sentimena, jendeak ez baitu zorionaz hitz egiten, ez du hitz egin nahi ere. Ez dut kausitzen lagunarterik zoriona ardatz, hizketagai eta lanketa izango duenik, zorionak batuko gaituen talde bat, hala nola batzen duen jendea futbolak, joera politikoak, gimnasioak, ikastaro berean izen emateak edo auzo batzordean egoteak.\nJendeak ez baitu zorionaz hitz egiten entzun nahi, ezin duzu inon oso altu esan zoriontsu zarenik: arraro begiratzen dizute («zer hartu ote du?»), etsipenez («gizajoa, okerrera egin du»), gorrotoz («nik adina lan egingo bahu») edo mendeku gosez («eroriko haiz bai»). Zu eroritzea nahi dute, neurritik aterata bazeunde bezala. Zoriontsu izatea neurriz kanpo bizitzea balitz bezala, justu kontrakoa denean: zorionak behar luke gure mundu igaroaldiaren neurri bakar.\nZorigaitzak partekatzeari elkartasuna deitzen diogu, baina, zinez, zoriona partekatzea izango litzateke elkartasunik ederrena. Ezinezkoa bihurtu da: jendea ofenditu egiten da zure zoriona partekatzera joaten bazara haiengana. Egunkarietan ere zoriona ez daukate gai seriotzat; iritzi orri hauen serietatearen erdian 'Zoriona' jartzea titular moduan irrigarri eta erdeinagarri gertatuko zitzaizuen gehienoi.\nHitz antzua bilakatu da zoriona: alde batetik derrigorrezkoa, gure desioez itauntzen digutenean; bestetik serio hartzen ez duguna, urteek sendatzen duten gaitz bat balitz bezala. Infantilizatu dugu bere potentziala, karikatura bihurtu dugu, auto-laguntzako liburuen eskuetan utziz, inozoen helburuetara marginatuz. «Zoriontsu naiz» esatea umekeriatzat hartzen da hemen, heldutasunera iritsi ez den baten erreakziotzat, heldutasuna zorionik existitzen ez den lurralde bat balitz bezala, zoriona hizketagaitzat hartzea ere merezi ez duena.\nGauza onak ere ez ditugu esaten apenas, «disko polita atera duzu», «ze ilejera polita daukazun», «zure irribarrea beti gustatu izan zait», «zer praka xalauak», «zer pintxo gozoa atera zaizun»… Erronka tankerako esaldiekin agurtzen dugu jendea, naturalagoak agertzen garelakoan, baina errepresio emotibo bat besterik ez da, pobretzailea eta ankerra. Hain galdua dugu gauza politak entzuteko ohitura, non halakoren bat esaten duzunean harri eta lur begiratzen dizun besteak. Baina laster hedatzen da anbientean halako gozotasun infinitu baten lurrina.\nZorionaren aurkako alergia sufrimenduaren gorazarreak sortzen du. Sufrimendua asko baloratua dago, alor guztietan, eta egunkarietako azal eta orri nagusiak sufritzen duen jendez beterik datoz, gizarte eredu bilakatzen den jendea. Gure menditzarrak korrika igotzen dituztenak txalotzen dira albistegi guztietan, maratoiak egiten dituztenak, edozein ariketetan hesteak botatzeraino lehertzen direnak.\nDuela gutxi irakurri dugu hiru mendizalek Groenlandian barrena egin duten ibilaldiaren berri: 2.300 kilometro egin dituzte izotzetan oinez, sekulako hotza eta haizea pairatuz. Zertarako?, diot nik neure baitan, zer demostratzeko? Eta ezertarako nekatzearekin plazer hartzen duen jendea dagoela onartuz ere, zergatik ez dute isilean egiten, albistegien bitartez eredu triste eta nekagarri hori eman ordez?\nHonen ondorioz plazer hartzea gaizki ikusia dago, beti ere programatua ez dagoenean, festetan, adibidez. Noiz agertuko ote da zelai batean dagoen bikote baten argazkia, esanez oso zoriontsu daudela sei aldiz egin dutelako larrutan arratsalde honetan? Seinale ona litzateke. Artistak ere ez dira ausartzen esaten asko disfrutatu dutela lan hori egiten; ahopeka esaten dute «oso giro ona izan dugu grabazioan». Noiz esango du idazle batek: «Asko gozatu dut liburu hau idazten, nik adina gozatzen baduzue irakurtzen zoriontsu naiz»?\nTabernetan «gaizki egin dut lo» entzuten zaio jendeari; inori ez diot entzun esaten «ederki egin dut lo». Hango eta hemengo, honen eta haren gaitzak kontatzen ditu jendeak; inork ez du esaten «ederki nago, sasoi betean, indartsu, apetitoarekin, optimista eta lujurios». Zorigaitzaren motiboak lantzen ditugu etengabe, inertziaz eta inkontzientziaz, zoriona gaizki ikusten duen gizartea etengabe indartuz.\nSufrimenduaren baloraziotik dator lanaren goraipamena. Ez da posible, eta ez dut sinesten, gu hainbeste lan egitera etorri garenik bizitza honetara. Emil Cioranek esan zuen: «Lana maldizio bat da (…), eta etengabeko lanaren bitartez soilik errealizatu gaitezkeela pentsatzea eskandalo bat da, ulertezina». Baina euskaldunoi langile etiketa aspaldi jarri ziguten munduan zehar, eta geroztik gure inkontzientean txertatu eta belaunaldiz belaunaldi transmititzen den zigorra bihurtu da gure garunetan. Lan asko egiteak plusbaliak eransten dizkio zure irudiari: fina zara, konfiantzakoa, serioa, arduraduna. Ikusia nago alferraren etiketa erabiltzen dibortzio batean senarraren aurka.\nLan asko eginda gauza asko eros ditzakezu, baina denbora gutxiago duzu bizitzeko. Halere, jendeak nahiago du bizitza-esperientziari uko egitea ondasun materialei baino.\nLanaren fruitua da diruaren laudorioa. «Asko irabazten du» esateak beste definizio guztiak ezabatzen ditu. Jendea zorpetu da ez zegokion bizi-maila bat lortzeko, klase konplexua erraietaraino sartua zeukalako, pobrezia baita tabu nagusia gure herrian.\nBalore onak asko ditugu, baina zorion ororen sorburua aurkitzeko oztopatzen duen hura kentzea da bide bakarra. Zoriona ez delako metaketa, soilketa baizik.\nPAKO ARISTIK Berrian idatzia da goiko hori (2011-VII.1). A ze ederra, ez da?\nEtiketak: Berria, bizipoza, gizartea, Pako Aristi, paradigmak, paradoxak, PozAzkundea, umorea, zoriontasuna\nHEZKUNTZA MUNDUAN ESPAZIOA IREKITZEN: hedabideetakoak\nZorionekoak gu Hik Hasiko jendearekiko harremana dela eta. Hari esker lehenegoz izan gara egun bi eta erdiko Espazio Irekikoa (hemen elkarlanean idatzi genuen gonbidapena) en eginda, behar den bezala, beinke :-)!\nGure balorazioa egiteko asti gutxi orain, baina horra hedabideetan agertutako ale bi:\nEgilea: BM31 en 12:45 0 iruzkin Enlaces a esta entrada\nEtiketak: Bilbo Hiria I, BM31, elkarrizketak, Espazio Irekia, hezkuntza, Hik Hasi, irrati-elkarrizketak, Open Space\nBideo ederra eta kutsagarria, inondik ere, baina, bigarrenez ikustean etorri zait eta ezin bota barik utzi... are ederragoa leitike, bertan play-backa ari direnen ahots errealez osatua izan balitz, ez da? Beharbada muntatzen zailagoa, baina, seguru freskoagoa, benetakoagoa,akasdunagoa,... ederragoa :-)!\n4. pisutik espaziora\nMetro karratuetatik kilometroetara\nEskuak altzatuz erabakiak,\nEskuak batuz eraikia,\nEskuak nahastuz zabaldua.\nKukutza, bihotz bat gure aurrean,\nHutsa betetzen duena\nTaupadaka esnatuz geldirik gaudenak.\nTaupada bakoitzaz koloreztatuz zuri beltza\nTaupada bakoitzaz irribarre bat\nIdeiak bultzatuz erabakiak,\nIdeiak batuz eraikia,\nIdeiak nahastuz zabaldua.\nIndarrez betetzen gaituena\nTaupadaka esnatuz minduta gaudenak\nTaupadaka esnatuz geldirik gaudenak\nEspazio Irekiari buruz irakurri baino eginda ez nengoen sasoian, duela 6 urte edo, Kukutzakoek nazioarteko topaketa antolatu zuten asteburu osorako, 2005eko maiatza izango zen.\nBertan itzultzaile ibili ginen eta bertatik bertara ikusi ahal izan genuen kukuen egikera, espazio irekiaren antza handia zuen egikera, berez belaunaldiz belaunaldi gazte haiengana heldutakoa...\neta gaur ere bizi-bizi dagoena, antza!\nGertatuko dena gertatuta, konturatu zein konturatu ez, izena erabili edo ez,... bizi-bizi autoeraketa Bilbon, eta mundu osoan, une oro :-)!\nRalph Copleman zen/denak liluratuta omen zioenez, "Everything is moving, everything is moving!" Arriskuan baina bizi-bizi, aukerak sortu eta sortu ari da etengabe bizitza... segi kukuka eta ondo-ondo bizi!\nEgilea: BM31 en 05:05 0 iruzkin Enlaces a esta entrada\nEtiketak: autoeraketa, bideoak, bizia, gaztetxea, kantak, kukutza, sormena\nKRAKALDIRAKO "KIT"a Espazio Irekirako (uzt 21) gon...\nHEZKUNTZA MUNDUAN ESPAZIOA IREKITZEN: hedabideetak...


RABEL - Soinuenea\nErosia; Egileari erosia, Fernando Jalón-en bitartez.\nRabel zaharra (originala), Viniegra de Arribako familia baten eskuetan dago. Biniegra de Arriba-ko "Tio Goyo"k bi rabel zahar zeuzkan. Bere bilobak dauzka gordeta Logroñon. Hau da bi horietako baten kopia.\nHiru sokazko rabela da. Erresonantzia kaxak larruzko tapa dauka. Igurtzitzeko arkua du. Bi hari melodikoak eta arkuak zurdazko horia dute. Viniegra de Arriba-ko rabel zahar baten kopia da.\nElement: 2976 Total: 15271


Altsasuko auziko defentsaren «ia froga guztiak» atzera bota dituzte - Politika - Berria\nAltsasuko auziko defentsaren «ia froga guztiak» atzera bota dituzte\nAuzitegi Nazionalak ez ditu onartu abokatuek aurkeztutako iazko gertaeren irudiak eta lekukotzak. «Bi aldeen arteko berdintasun printzipioa» eta bidezko epaiketarako eskubidea urratu direla deritzote\nUrtebete geroago, babesgabetasun judizialak ez du etenik. Atzo urte bat bete zen Carmen Lamela Auzitegi Nazionaleko epaile instruktoreak Altsasuko zortzi gazte atxilotzeko agindu zuenetik. Urteurren horretan, atzo Madrilen egindako prentsaurrekoan, defentsa abokatuek «erabateko babesgabetasuna» salatu zuten. Oraindik ez dago zehaztuta ahozko saioa noiz hasiko den, baina epaiketara begira abokatuek eskatutako «ia froga guztiak» atzera bota ditu Espainiako Auzitegi Nazionaleko Zigor Arloko lehen aretoak. Erabaki hori irmoa da, defentsak ezin dezakeelako aurkako helegiterik aurkeztu. Horregatik, abokatuek salatu dute zortzi auzipetuei bidezko epaiketa izateko eta euren defentsa berme guztiekin egiteko eskubideak urratu dizkietela.\nIazko urriaren 15eko goizaldean, Altsasuko taberna batean bi guardia zibil eta haien bikotekideak kolpatu zituzten. Hasieran Iruñeko epaitegia hasi bazen ere gertakariak ikertzen, Auzitegi Nazionala sartu zen tartean. Hala, iazko azaroaren 14an Carmen Lamela epaileak zortzi gazte atxilotzeko eta haietatik zazpi espetxeratzeko agindu zuen, nahiz eta haiek aurretik deklaratzeko borondatea agertu. Oraindik, hiru gazte espetxean daude —Adur Ramirez de Alda, Oihan Arnanz eta Jokin Unamuno—. Guztiek ere mehatxu handi bati aurre egin behar diote: fiskaltzak guztira 375 urteko espetxe zigorra eskatu du.\nAuzia bere gain hartzeko, Auzitegi Nazionalak funtsezkoa zuen gertaerak terrorismoarekin lotzea, eta, horregatik, abokatuek «zikin» jokatu izana aurpegiratu diote Carmen Lamela epaile instruktoreari. «Mutil hauentzat ETA historia da», diote.\nHasieratik, Lamelak eta fiskaltzak argudiatu dute Alde Hemendik mugimenduaren eta ETAren aldarrikapenaren artean balizko lotura dagoela. Bertsio horren arabera, lotura hori gertatu zen 1976an, segurtasun indarren presentziaren aurkako mugimendua sortu zenean. Alabaina, defentsa abokatuek gogorarazi dute garai hartan gazteetako bat bera ere ez zegoela jaiota. Balizko erlazio hori Altsasuko gertakariekin lotzeko, akusazioak Guardia Zibilaren txosten bat hartu du oinarri, eta nabarmendu du erasoaren helburua guardia zibilak zirela.\nDefentsak beste behin azpimarratu du gertaerak taberna giroko liskarrak baino ez direla, eta akusazioari dagokiola frogatzea kontrakoa. Jose Luis Galan gazteetako baten abokatuak nabarmendu du auzipetuak ez direla Alde Hemendik mugimenduko kide. Dena den, ETArekin egiten den lotura zalantzan jartzen duten hainbat froga eskatu dituzte, baina atzera bota ditu auzitegiak: hala nola segurtasun indarrak Euskal Herritik irtetea aldarrikatu duten mugimenduetako kideen deklarazioak, antzeko kasuetan akusatuak errugabetu dituzten epaiak eta Alde Hemendik mugimenduari buruzko aditu baten txostena.\nInstrukzioarekin ere kritiko azaldu dira. Sumarioa «azkarregi» itxi zen, eta Auzitegi Nazionaleko 3. instrukzio epaitegiak ez zituen onartu defentsak ikertzeko eskatutako ekinbideak. Horrez gain, instrukzioaren garaian, Lamelak auzipetuak identifikatzeko erronda bat antolatu zuen. Defentsak aditu txosten bat aurkeztu nahi izan du erronda horren prozedura zalantzan jartzeko, baina Auzitegi Nazionalak atzera bota du hori ere.\nDefentsak, gainera, urriaren 15eko goizaldean gertatutakoari erreparatu dio, eta tabernan eta inguruetan grabatutako bideoak, argazkiak, mapak eta akusatuetako batek gau hartan grabatutako irudiak aurkezteko eskaera egin du. Defentsaren arabera, zigor arloko lehen aretoak ez du aintzat hartu «defentsarenak» zirelako. Egun hartako gertaeren lekuko zuzenen deklarazio eskaerak ere atzera bota ditu epaitegiak. Kontrara, akusazioak aurkeztutako lekuko guztiak onartu ditu, eta urriaren 15a «baino geroagokoak» diren irudiak ere onetsi ditu. «Horien bermeak ez ditu zalantzan jarri».\nBi aldeen arteko berdintasun printzipioa hautsi dela salatu dute. Horri guztiari zigor eskaeren neurrigabetasuna eta delitu kalifikazioaren proportzionaltasun falta gaineratuz gero, gazteak hasieratik epaiketara bitarte babes gabe daudela ondorioztatu dute.\nPolizia operazioaz geroztik Altsasuko gazte auziperatuek bizi duten egoera salatzeko, elkarretaratzea egin zuten atzo Altsasun, argiak itzalita. Hona elkarretaratzea, bideoan jasota.\nAltsasu ilunpean, urte ilun baten isla


Batzordeburua: SANCHEZ BEITIA, SANTIAGO MARIA\nBokala: BASTERRA OTERO, ALFONSO\nBokala: ETXEPARE IGIÑIZ, LAUREN\nLan tokiak izango dira ikerkuntza egiten deneko unibertsitateen ikastegietan zedarritzen direnak. Honez gain, ikertaldeek berek ikasgela txikiak dituzte lan talde murriztuentzat atondutakoak. Ikasgela gehigarriak ere badira, tesiak irakurtzeko ekitaldi berezietarako egokituta. Gainera, ikastegietan informatika ikasgelak daude, eskolak bertan irakasteko. Doktorego programa honen eskura diren azpiegiturak dira, batez ere, ikertaldeek berek darabiltzatenak eta, era zabalagoan, Donostiako eta Bartzelonako arkitektura goi eskola teknikoen eta Santanderreko Bide, Ubide eta Portuetako ingeniarien eskolaren bitarteko guztiak.\nDoktorego programa garatzeko ohiko tokiak Bartzelona eta Donostiako arkitektura goi eskola teknikoak eta Santanderreko Bide, Ubide eta Portuetako ingeniarien eskola izango dira. Ikastegi hauek nola programan parte hartzen duten sail edo sail atalek ikerkuntzarako azpiegitura guztiak jarriko dituzte doktoregaien erabilgarri. Esaterako, honako hauek dira Santanderreko Bide, Ubide eta Portuetako ingeniarien eskolarenak>\nMaterialen Zientzia eta Metalurgia Ingeniaritza arloak (Lurraren eta Materialen Zientzia eta Ingeniaritza sailak) materialen zientzia eta ingeniaritza laborategia du. Ekipamendu aipagarriena da edozein motatako materiala ezaugarritzeko entsegu mekanikoak egiteko makina unibertsal mekanikoena. Mikroskopia elektronikorako ekipoa.\nLurren Ingeniaritza arloak (Lurren eta Materialen Zientzia eta Ingeniaritza sailak) geoteknia laborategia du zoru eta entsegu geoteknikoak ezaugarritzeko.\nEraikuntzaren gestioa eta teknologia ikertaldeak (Egiturazko Ingeniaritza eta Ingeniaritza Mekanikoa sailak) egiturak ikertzeko laborategia du, guztira 1000 m2tatik gorako azalerakoa eta egiazko elementu estrukturalak garraiatu eta kokatzeko prestatutako instalazioak bertan direla, besteak beste: 120 m2tako zama lauza. 125 t arteko zama estatikorako ataria. 250 t arteko zama noranzko biko ataria. Era berean, ikertaldeak entsegu ez birrintzaileetarako laborategia (LABEND) du erabilgarri, bertako azpiegituraren artean honako entsegu hauek burutzeko gailuak izanik: katu lauak, hole-drillingak, dilatometria, entsegu soniko eta ultrasonikoak, esklerometroa, penetrometria, termografia azpigorri eta eraikuntza historikoen monitorizazioa.\nIngeniaritza Geografiko eta Adierazpen Grafikorako Teknikak sailak modelatze eta diseinu grafiko eta geografikorako laborategia du, bertan material topografiko ezberdina deuna, hala nola: 5 estazio oso, beren gehigarriekin; 4 maila optiko; 4 maila digital; A-0 tamainako plotter bat. Lurren modelatzeko, GIS eta lan lineala trazatzeko hainbat programa; obra zibil eta lurren elementuak birtualki adierazteko murgiltze sistema eta mahaia; obra zibilen simuladore grafiko hiru dimentsiotakoa.\nGeografia, Hirigintza eta Lurralde Antolakuntza sailak kartoteka, proiktuen laborategia, antolakuntzarako artxiboa eta hirigintza proiektuetarako hornitutako aretoa (ikasteko mahaiak, PC, plotter, eskaner, SIG).\nDoktoregaiek parte hartzen duten unibertsitate eta gune ezberdinen biblioteka nagusiak izango dituzte erabilgarri, Kantabriako unibertsitate, Universidad del País Vaco / Euskal Herriko Unibertsitate eta Kataluniako Unibertsitate Politeknikokoak. Adibide modura, Santanderreko bide ingeniarien eskolan bada ikasteko 130 postutako biblioteka atala dago, lau areto ezberdinetan banatuta. Biblioteka honen azalera 660 m2takoa da. Kantabriako unibertsitatearen bibliotekan den bideen atalak 36.000 bat unitate lanen funtsa du. Atal nagusiak dira "oinarrizkoa", 5.200 bat alerekin, "monografikoa", 24.400 bat alerekin, "bereziak" 4.000 bat alerekin, erreferentziazkoa 1.260 ale eta 460 bat ale monografiko dituena. UPC-k 13 biblioteka dauzka UPCren campusetan barrena, ordutegi zabalekin eta erabilera errazekoak. Biblioteka guztiek zerbitzu anitzak eskaintzen dizkio unibertsitate komunitateari, hala nola, liburuen mailegua, paper eta formatu elektronikoan diren bildumak, ordenagailudun aretoak eta banaka eta taldeka lan egiteko aretoak. Biblioteketan gero eta sarriagoak dira formatu elektronikoan eskainitako informazio baliabideak, UPCren biblioteka digitalaren bidez (http://bibliotecnica.upc.edu/) kontsultatu ahal direnak. Honez gain, UPC-k jakintzari irekitako atarirako sarbidea (http://upcommons.upc.edu/) ere bada, doktorego tesiak, karrera amaierako lanak eta unibertsitatearen ekoizpen akademikoari loturiko irakaskuntza materialak eta ikertzaileen ikerkuntza jardueran sortutako dokumentu zientifikoak bertako osagarriak izanik. UPV/EHUk zentralizaturik dauka biblioteka nagusia, sarrera hiru campusetatik egin daitekeelarik, azken belaunaldiko teknologiekin hornituta.


Hemen aurkitzen zara > Erabilienak\nBazkide estimatuak,urtarrilak 24an, ostirala, Rafael Armesto abokatuak elkarterako "Adin-nagusitasuna, erabakiak hartzeko gaitasuna eta laguntza. Orainaldia eta etorkizuna" tituluarekin egingo duen hitzaldira gonbidatzen zaituztegu. Hitzaldia Bilboko Burtsa Udaltegian, Pelota 10 kalean, 18:00-20:30, izango da. Derrigorrezkoa ez bada ere, eskertuko genuke izena ematea gure web orrialdean https://www...\t[+]\nBazkide estimatuak,aurreko urteetan egin dugun bezala aurte ere Turroiaren Festa ospatuko dugu, abenduaren 22an igandean izango da. Zuen familiekin etortzera gonbidatzen zaituztegu jai honetan elkartu gaitezen. Meriendarako kopurua ongi kontratatu dezagun, gure Web orrialdeko "Jardueren eskaerak" atalean https://www.umealaiabizkaia.com/es/Inscripciones%20a%20Actividades.html izena eman dezazuela eskatzen dizuegu mesedez, eta "Mensaje" puntuan zenbat ume eta zenbat nagusi etorriko zareten idatzi...\t[+]\nFamilia estimatuak,aurten ere gure gazteak eta nerabeak elkar ezagutu, harremanetan jarri eta elkartu daitezen jarduera bi aurkezten dizkizuegu. 12-17 urte dutenentzat pentsatuta daude. Izena ematen duten gazteen kopuruaren arabera, adin ezberdinetako taldeak antolatuko dira.Proposamen bi daude. Abenduaren 26an zinemara irteera eta abenduaren 27an bolatokira irteera eta afaria.Jarduera hauetan familiek jarduera, garraioa eta jatekoa ordainduko dute eta Ume Alaia Bizkaiak "Aldaketa Sozialeko" hezitzaile sozialak ordainduko ditu...\t[+]\nNI NEU, UME ALAIA EUSKADIREN JARDUNALDIA DONOSTIAN\nBazkide estimatuak,datorren Urriak 19an Donostian Ume Alaia Euskadik egingo duen jardunaldira gonbidatuta zaudetela jakinarazten dizuegu, jardunaldiaren titulua "Ni Neu-Soy quien soy" da. Ume Alaia Bizkaiak Donostiara joateko behar duten bazkideentzat autobusa jarriko du, Bilbotik 7:45tan irtengo da, Urkixo Zumarkalea 102-Bilbo (La Catedral tabernaren parean, Luis Briñasen ondoan) eta bueltan Donostiatik 17:00etan izango da irteera...\t[+]\nBazkide estimatuak, datorren Martxoak 3, igandean, irteera egiteko proposamena bidaltzen dizuegu, Ermua mendira, Gorlizen, Itsasargitik joanda. 3 ordutako irteera erraza. Itsargiaren azpian dauden Bunkerrak ikusiko ditugu, beraz hango tunelak ikusi nahi dutenei linterna eramatea gomendatzen diogu. Itsalabarretik hurbilen dagoen bidetik joango gara, baina badago aukera Itsasargira doan errepidetik joateko ere...\t[+]


Irekia Eusko Jaurlaritza - Gobierno Vasco :: EHAA xedapena 201905274\nAGINDUA, 2019ko irailaren 30ekoa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Ramón Rubial / Ramón Rubial Fundazioa» izeneko fundazioaren estatutuetan egindako aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak.\nXedapenaren data: 2019-09-30\nHurrenkenaren zenbakia: 201905274\nLehenengoa.– 2019ko uztailaren 15ean, eskabide bat sartu zen Gobernantza Publiko eta Autogobernu Sailean, Euskal Autonomia Erkidegoko Fundazioen Erregistroan inskribatzeko «Fundación Ramón Rubial / Ramón Rubial Fundazioa» izeneko fundazioaren estatutuetan egindako aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak. Fundazioaren patronatuak erabaki zuen aldaketa horiek egitea, 2019ko ekainaren 21ean. Espedientean jasotako agiriak erantsi zitzaizkion eskabide-orriari.\nBigarrena.– Euskal Autonomia Erkidegoko Fundazioen Erregistroak fundazioari eskatu zion aurkitutako akatsak zuzendu zitzala, eta 2019ko uztailaren 15ean sartu zen Gobernantza Publiko eta Autogobernu Sailean fundazioak bidalitako dokumentazioa.\nLehenengoa.– Euskal Autonomia Erkidegoko Fundazioen Erregistroan inskribatzea Bilboko «Fundación Ramón Rubial / Ramón Rubial Fundazioa» izeneko fundazioaren estatutuetan egindako aldaketak, zeinak Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko egin baitziren, agindu honen datarekin; aldaketa horiek bat datoz 2019ko irailaren 18an Almudena Fernández Ostolaza notarioaren aurrean egiletsitako eskritura publikoko zehaztapenekin (protokolo-zenbakia: 903).\nAGINDUA, 2019ko maiatzaren 30ekoa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Puntueus Fundazioa» izeneko Fundazioaren estatutu-aldaketak, Euskal Autonomia…\nAGINDUA, 2019ko otsailaren 21ekoa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación DYA Gipuzkoa / DYA Gipuzkoa Fundazioa» izeneko fundazioaren estatutuetan…


Arrain pastela - - Tolosaldeko ataria\nAintzane Artola 2021-02-25 10:55\nBeste errezeta goxo bat azaldu digu Aintzane Artolak oraingoan: arrain pastela, legatzarekin eta ganbekin egindakoa.\nGaurkoan errezeta erraz bat prestatuko dugu. Labearen denboraz aparte, hamar bat minutu baino ez ditugu behar izango. Kabratxoa baino, legatza erabiliko dugu eta horrela errezeta asko azkartuko dugu.\nLehenik eta behin, labea piztuko dugu, 180 gradutan berotzen jarriko dugu.\nLegatza hartuko dugu lehenik legatza proposatu dugu, baina edozein arrain erabili daiteke. Izoztutakoa bada, aldez aurretik desizoztuko dugu, eta ondoren mikro-uhin laberako egokia den ontzi batean sartuko dugu. Mikro-uhin labean bizpahiru minutuz egosten utziko dugu. Horrela errazago mamituko dugu arraina, eskuekin birrindu egingo dugu eta. Prest dugunean, erreserbatu egingo dugu, gerorako.\nBeste ontzi handi batean, bost arrautzak irabiatuko ditugu. Nahi izanez gero, irabiagailua erabili dezakegu, mousse testura hartuko luke horrela. Jarraian, gatza eta pipermin beltz apurtxo bat gehituko diogu. Eta ondoren, esne-gaina gehituko diogu. Ondoren, lehen prest utzitako arraina, nahasketa honi gehituko diogu. Nahasketa guztia prest dugunean, bost koilarakada tomate frijitu gehitu eta irabiagailua sartuko diogu, mousse testura lortu arte.\nOndorengo pausoa nahasketari ganbak gehitzea litzateke. Ganbak eskuz mozten ditut, nahasketan ganbak nabaritzea gustukoa dudalako.\nJarraian, labearen pausoa dator. Beraz, laberako aproposa den ontzia prestatuko dugu. Nik flanak egitekoa erabiltzen dut. Ontzia beraz, gurinez ondo koipetuko dugu eta ondoren ogi txigortua gehituko diogu honela, gure pastelari azal bat gehituko diogu. Jarraian, nahasketa botako dugu ontzira.\nLabean, maria bainuan egosiko dugu. Horretarako, labeko erretilua urez beteko dugu eta bertan kokatuko dugu gure flan-ontzia. Labea 180 gradutan izango dugu bero, eta 45-50 minutu beharko ditugu gure pastela prest izateko. Moldetik atera baino lehen hozten utziko dugu, ateratzeko garaian ez apurtzeko. Jan baino lehen hozkailuan sartu dezakegu, tenperatura egokia lortzeko. Maionesaz apainduko dugu azkenik.\nLegatza, 500 gr.\n100 gr. esne-gain, kozinatzekoa.\n5 koilarakada tomate frijitu.\n200 gr. ganba, zurituta.


Mintzodromoak Gasteizen • ZUZEU\nKarpa erraldoi bat, 4 txanda, 30 mahai, 120 aulki eta 3 gai. Horiek dira Gasteizen egingo diren mintzodromoen zifrak. Helburua berriz, egun osoan zehar 500 pertsona elkartzea euskaraz hitzegiteko. Anima zaitezte!!\nGoizeko 10:00etan, 11:30etan eta 15:00etan ikasle gazteei zuzendutako mintzodromoak egingo dira, eta 18:00etan adin mugarik gabekoa. Edonola ere, Foru plazako karpara gerturatu nahi duen orok ateak irekita izango ditu mintzapraktika euskaraz egiteko.\nEuskararen erabilera sustatu eta hizkuntza ikasten ari direnen artean jarrera aktiboa bultzatzeko helburuarekin euskaraz soilik mintzatzeko gunea jarriko du Bai Euskarari Ziurtagiriaren Elkarteak azaroaren 28an Gasteizko Foru plazan, Gasteizko Udalaren laguntzarekin.\nSaio bakoitzean, orotara, 120en bat pertsonek hartuko dute parte. Lau laguneko taldetan banatuta, 15 minutuko mintzapraktikak egingo dituzte parte-hartzaileek eta denbora tarte horretan hiru gairen (Gasteiz Green Capital, teknologia berrien eragina gizartean, eta euskaraz bizi) inguruan hitz egingo dute euskara hutsean euren iritziak konpartitu eta hizkuntza praktikatzeko asmoz.\nGasteizen egingo diren mintzodromo hauek, Ziurtagiriaren Elkartea bultzatzen ari den “Bai Euskarari, Urrats Biziak” ekimenaren barruan kokatzen dira. Ekimen honek bizitzaren arlo guztietan, baina bereziki arlo sozio-ekonomikoan euskararen normalizazioaren alde urratsak emateko helburua du.\nbai euskarari, euskara, Gasteiz, Mintzodromoa, ziurtagiriaren elkartea\nPakistanen SMS mezuetako 1.600 hitz baino gehiago zentsuratuko dituzte


Eskola txikien festa - Blogak.eus\nOngi etorri Zubietara!\nEskola Txikien 2007ko Festaren berri daukazu hemen.\nEskola txikiak bizirik, herri txikiak bizirik.\nFestara baldin bazatoz:\n- Irakurri oharrak\n- Ikasi kanta eta dantza\n- Zubietako jatetxeak\n- Zubieta herria\n- Zubieta eta errebotea\n- Zubietako baserriak\n- Bizkaiko eskola txikiak\nkontsignakook 2007-06-07 22:16 #1\nBazkarirako erreserba egin duzuenontzako mezua: zatozte kontsignara (gurasoen arduraduna) eta hor emango dizuegu zuen eskolari dagozkion txartelak.\nZubietako gurasoak 2007-05-24 21:48 #2\nGaur, maiatzak 24, 21:46 denean, 30 bat txartel geratzen dira herri bazkarirako lekua betetzeko. Gogoan izan jatetxean sartzeko txartelak jaiaren e...\nNekane 2007-05-17 23:32 #3\nArropa enkargatu duzuen eskolok aurki jasoko dituzue eskatutakoak. Maiatzaren 29an eta 30ean eskoletako zuzendariek bilerak egingo dituzte Berritze...\nZubietako gurasoak 2007-05-17 23:18 #4\nGaurko egunean, maiatzak 17, 50 bat lagunentzako lekua geratzen da herri bazkarirako lekua betetzeko. Interesa duzuenok, EZ LO HARTU!!